text:
KARYA PEDUDUSAN AGUNG, SABA DESA, SABA NINI, PURA DESA,
PUSEH
LAN MASCETI DESA PAKRAMAN KEDISAN, DESA KEDISAN, KECAMATAN TEGALLALANG,
KABUPATEN GIANYAR
RAHINA
SOMA PON SINTA , 6 OKTOBER 2014
“ Om
Swastyastu “
A. YASA KERTI SEJERONING PARILAKSANA :
1. Seyaga nyanggra antuk kesucian
mapikayun, mabebaos, lan meparilaksana sane becik tan dados makta manah iri
hati, weci,dursila, miwah sane lianan tan dados mabaos sane ten patut, ujar
ale, , kroda miwah sane lianan. Tan dados melaksana sane tan manut , lepas ring
sasana lan swadarma.
2. Yan ida dane para krama desa jagi
tangkil ke Pura pacang ngaturang bakti muah ngayah mangda
matirta pamarisudha dumun sedurung ngayah tur presida mulat sarira, setata
nyanggra kesutreptian lamakane karya druwene nenten cendala olih parilaksana
sane nenten becik.
3. Satata ngutamayang kebersihan
pura , mangda keasrian purane tetep kepiare becik.Yening pacang ngaturang punia
inggihin jinah miwah piranti upakara mangda masadok riin ring
Parjuru , aturan dana punia ida dane para krama desa banget nyidekaryang
pemargin yadnya duwen
B. YASA KERTI SEJERONING UPAKARA
Upakara Ngawitin Nyuci
Buda Wage Menail 13 Agustus 2014 Dauh 09.00 Wita.
Rikalaning ngawitin nyuci sowang – sowang krama desa
ngaturang Pejati piuning ring sowang – sowang Kemulan saha pedek tangkil ke
pura makte genah tirta pmarisudha .
Tirta inucap kasiratang ring Sanggah Pemrajan ,
ring pekarangan rauhing kulawarga sami.
- Ring rahina punika taler , para krama desa sane kantun
madue sawa durung keplebon/ keaben nunas tirta pengandeg saha ngaturang upakara
:
a. Ring Pura Dalem lan Prajapati ngaturang
ajuman putih kuning lan canang sari , mapinunas mangda ida Bhatara Dalem
lan Prajapati sueca mapaice pemarisudha.
b. Ring genah sawa ( duur gegumuke )
ngaturang tipat pesor , nasi angkeb, pangkonan putih kuning asagi,
siratin antuk tirta pengandeg nunas manda sang pitara nenten ngugul pemargin
karyane sane kelaksanayang
krama desa.
c. Ngawit saking nyuci ngantos
maajar – ajar nenten ngelaksanayang upacara pengabenan miwah ngeseng sawa utawi
makingsan ring geni.
d. Yening wenten sinalih
tunggil krama desa kelampusan / kelayusekaran mangda digelis kependem , tata
cara nyiramin sawa lan upacarania memargi kadi patut tur pemargine mendem
kelaksanayang sore sesiliban , nenten nyuaraang kulkul , nganutin dresta sane
sampun memargi, utawi manut putusan Desa ( kuluwarga marep sane maduwe kelampusan
cuntaka 7 dina , kuluwarga penyanding sane nyarengin pemargine mendem lan
bebanjaran sane nyarengin pemargine mendem cuntaka 1 dina . Yening sampun
tugtug sengker cuntakane telas ( mesapu - sapu ) , kangkat ngaturang ayah malih
nyanggra karya duwene.
e. Yening nenten dados
kependem sangkaning dresta makadi Pemangku , Sulinggih kangkat nyekeh , tata
cara nyekeh sawa manut dresta, sakewanten yening walaka nenten ngantos munggah
tumpang salu, selami nyekeh kuluwarga nyane cuntaka. Risampun puput upacara
maajar – ajar , wawu kangkat ngemargiang upacara pengabenan/pelebon.
f. Yening wenten
sinalih tunggil krama desa ngembasang rare, sane lanang cuntaka ngantos kepus
puser, sane istri ngantos abulan pitung dina ( 42 dina ).
g. Yening wenten sinalih
tunggil krama desa ngembasang rare, tur rarene padem kuluarga cuntaka abulan
pitung dina ( 42 dina ).
2. Soma Umanis Watugunung
sowang –sowang Krama nanceb penjor kadi penjor galungan, turmaning
kepisaratang pisan tan kalugra nganggen piranti imitasi, platik utawi kertas.
3.Upacra Melasti :
Anggara Paing Watugunung 30 September 2014 dauh
07.00 Wita.
- Semeng rikala
Ida Bhatara melasti penjor duwene munggah upakare kadi galungan. Tur
ring kanjekang puncak karya taler ngunggahang upakara pateh kadi ring ajeng.
4.Upakara Puncak Karya
Soma Pon Sinta 6
Oktober 2014, dauh 14.00 Wita.
- Ring
puncaking karya , sowang – sowang Krama Desa ngaturang upakara daksina
pejati ,
ajuman putih kuning, canang yasa ring kemulan, sareng – sareng ngeyasa
kertiang karya
duwene saha mapinunas mangda Ida Bhatara
–Bhatari asung kerta
wara nugraha mapaice kerahajengan sekala lan niskala manut kadi
ajaran Tri Hita
Karana
( Sukertha Tata Parhyangan, Sukerta Tata Pewongan,
Sukerta Tata Pelemahan
- Daksina
Pejati duwene ring kemulan nyejer ngantos penyineban
5. Upacara Penyineban
Wrespati Pon Landep
16 Oktiber 2014 dauh 09.00 Wita
- Ring upacara
penyineban , krama desa sane kantun maduwe sawa durung keaben /
kepelebon
, nunas tirta penglebar pengenduh kasiratang ring gegumuke madulurang
ngaturang
ajuman putih kuning maka yasa karya duwene sampun puput .
-Daksina Pejati sane kejejerang duk puncak karya ring sowang – sowang
kemulan kalebar
sane keriinin antuk ngaturang ajuman putih kuning lan canag
sari atanding’
-Penjor duwene
kangkat ampun kecabut sane keriinin antuk ngaturang ajuman putih kuning
lan
canag sari atanding.
-Sapunika Yasa
Kerti sane patut kemargiang dumogi karya duwene memagi antar labda
karya
sidaning don manut pengerencana
Om, Santih, Santih, Santih, Om.
DUDONAN KARYA


c: text/html

text:
I Bikul Ke Swarga Loka. Duk ane malu dugas treta yuga masa *) 1, ada keceritayang Ida Sang Mahayogi sane meraga putus ane mapepasih utawi meparab Waikuntha. Ida Sang Waikuntha meraga mahamuni. Sedina-dina Ida Sang Yogi Waikuntha nguncar Weda Mantra memuja Ida Betara Wisnu.
Keceritayang jani rikala peteng, Ida Sang Yogi Waikuntha ngidupang parapen utawi damar melengis nyuh ditu di purane ento. Disubane keto Ida Sang Yogi Waikuntha metilar budal ke pondok Idane.
Lengis damare ane keanggo ngendihang api di pura linggih Ida Betara Wisnu totonan, anak misi malem. Maleme ento mekada ngundang ia watek para bikul teke kema. Maleme totonan tedane teken I Bikul. Krana kageson baan layahne, ditu lengis damare ento mabreok mure tur kalalah baan apine.
Ditu api damare sayan ngedenan. Di subane apine gede, sinar apine ngeranayang Pura linggih Ida Betara Wisnu dadi galang. Dugase ento Ida Betara Wisnu ledang kayun Idane sawireh ulian I Bikul linggih idane dadi galang, sing ja nu peteng dedet.
Gelisang cerita, sawireh suba maadan patitah karma pala, I Bikul tuah dadi amah-amahan I Lelipi, laut I Bikul mati.
Melesat ngelayang atmane I Bikul nuju Yama Loka. Di Yama Loka, para bala-bala Ida Betara Yama negul tur ngantung atmane I Bikul sawireh bikasne di mercapada.
Risedek para cikra bala Ida Betara Yama ngeretang tali penegul atman ia I Bikul, ditu lantas rauh utusan Betara Wisnu tur ngandika,
" Ih para cikra balan Ida Betara Yama, bani-bani kite negul tur ngantung atman ia I Bikul. Mirib kite ajak makejang sing nawang. Ia I Bikul nenenan parekan Betara Wisnu. Bikule ene stata ngae galang ditu di pura Linggih Betara Wisnu. Dugase ento I Manusa tanpa rungu teken Linggih Ida Betara Wisnu. Sujatine I Bikul nenenan parekan tur bhaktan Ida Betara Wisnu. Lus taline, tur lebang ia I Bikul. Jani ia lakar ajak tiang ke Wisnuloka tangkil majeng ring Ida Betara Wisnu ".
Disubane keto lantas atman ia I Bikul kaserahang ring utusan Betara Wisnu. I Bikul ngiring utusan Betara nuju kayangan Ida Betara Wisnu. Atman I Bikul nemuang bagia sujati ditu di Wisnuloka.
Swen kasewen, suba lantas wates yusane atman I Bikul ditu di Wisnuloka, ditu atmane I Bikul katitah mewali ke mercapada buin. Atman ia I Bikul ketitah numitis dadi putran Ida Sang Prabu ane mahutama ane nyegjegang jagat. Ida Sang Prabu ane mekardi kerahayuan jagat.
Nah keto kone kacerita ia I Bikul ane ngayah tur ngemit perahyangan linggih Ida Betara Wisnu. Sang sapusira ja ane jemet, anteng, ngayah tur subakti tekening Ida Betara Wisnu, riwekas atmane lakar ngungsi Wisnu Loka utawi Suwarga Loka. Buin besikne, yening numitis ke mercapada lakar dadi manusa utama. Amonto kacerita pekardin subhakti ia I Bikul.
Tetuwek :
Iraga dadi manusa patut subhakti majeng ring Ida Sang Hyang Widhi Wasa. Manusa patut ngemit, nyuciang, tur ngereikin perahyangan linggih Ida Betara. Jadma ane subhakti tur dharma ento kasengguh manusa utama.
*)1. Pembagian Jaman yang sekaligus perjalanan Weda dibumi terbagi menjadi empat, yaitu: Jaman Satya, Jaman Treta, Jaman Dwapara dan Jaman Kali. Menurut Weda pada jaman Kali Yuga ini, " Prayenalpayusah sabhya, kalav asmin yuge janah, mandah sumanda-matayo, manda-bhagya hy upadrytah " Artinya : " Pada jaman besi ini, manusia ditakdirkan berumur pendek, suka bertengkar, pemalas, mudah ditipu, kurang beruntung dan selalu dipenuhi rintangan hidup "(Srimad-bhagavatam kidung 1.1.1.10)
Satua Bali siosan mejudul; I Punyan Kepuh Teken I Goak, I Gajah Nyapa Kadi Aku, I Yuyu Mewales Budi, I Gringsing Teken Ni Ranjani, I Bikul Ke Swarga Loka, Pan Bagia Teken Pan Bonggan, Manis Mamanesin, Wikanan Anake Alit-Alit, Wayan Giri, Iriati, Jaran Pondongan, I Kurmawa Ngambul, Ampah, Belibis Putih, I Kepuh Mati Baan Dwrowaka, I Kambing Takutin Macan, I Cita Maprekara, I Kedis Sangsiah teken I Bojog, I Tuma teken I Titih, Be Jeleg Tresna Telaga, I Yuyu misi Enjekan Kebo.
insert picture http://manuamador.deviantart.com/art/Mouse-24245146

robotstxt: allowed

filter: keep


text:
Pamargi ngelaksanayang upakara ngawa Ketipat Bantal piniki wenten metegep-tegep nganutin Desa dresta utawi desa mawacara. Wenten nganggehang sima, wantah rikala pacang ngambil anake istri, maduluran antuk muwat ketipat bantal saga cedan sakaluir ipun. Wenten malih sane ngamargiang "Ketipat Bantal" puniki sesampune sang kalih lanang istri natab Bahyakala utawi pakala-kalaan muwah Widhiwidana, raris galahe nyoreang makta tipat bantal ka umah anake istri. Janten sami maduluran antuk bebawosan, sampun igum pada sumanggem weh wineh galah kan huwus pinilih mantuka ring sinalih tunggil kaluwarga sang lanang las istri.
Manawi wenten taler kapiambeng, jantos upakara ngawa Ketipat Bantal kabawos ring ajeng tan sida mamargi yadiastu sang kalih (sang dampati-panganten) sampun puput Awiwaha sapatuta meh - meh sampun madruwe putra.
Ring sekala, ring sang meraga pradana mapamit ring sang guru rupaka, inggih reraman ipun, beli - adi, misan, mindon, taler ring pisaga- pisagan ipun lanang istri mwah pawongan sani lian-lianan. Mantuka ring palemahan, papamite harepe ring natah palekadan, bebanjaran, Desa mwah lian-lianan ri antuk ipun pacang ninggal natah, banjar muwah desa nyugjug nuju genah lakinyane.
Mantuka ring niskala utawi ka sunia sang kalih lanang - istri nyugjug nuju ka Sanggah utawi Pamerajan, upakara sapatuta antuk sang Sadaka, sesampune natab bebanten 'Oton" utawi "dapetan" magenah di bale sekadi katah mamargi sajeroning sima adat desane soang-soang.
Atur uning utawi pepamite ring Sanggah Pamerajan mantuka ring Ida Betara Kawitan kalih Betara-Betari saha semeton patpat sami sampun kakuwu antuk Ida dewa Hyang Guru, ngaturang indik kesahe ninggal natah palemahan, pawongan saha Parahyangan. Ngawit mangkin sang istri nyaluk pasidekaran lakinyane, nglepas tetegenan natah paumah saha kaliliraning guru rupaka. Inggih indike punika kawastanin megat wirang, ri antuk sang istri pacang ngawerdiang preti sentana ring kalawarga lakinyane.
Pamuput upakara punika ketiba ring sang dampati makakalih rawuh ring ajeng nangkilin para pengelingsir, soang-soang ngicenin tutur petitis kramaning anak masomahan. Inggih mategep-tegep daging turur petitis punika tan pacang katur iriki.
Kaambil saking Dresta Sima Agama olih I Gusti Agung Oka, 1994. Kasurat ring blog rare-angon olih Rare Angon Nak Bali Belog. Matur Suksma.


text:
Ada katuturang satua, I Cupak teken I Grantang. Menyama ajaka dadua. I Cupak ane kelihan, I Grantang ane cerikan. Goba lan parilaksanan kaka adi punika doh pesan matiosan. I Cupak gobane bocok, kumis jempe, kales, brenges, lan bok barak keke alah duk. Basang gede madaar kereng pesan. Nanging joh bina ajaka adine I Grantang. I Grantang pengadegne lanjar, goba alep bagus, asing-asing anake ngantenang makejang ngedotang. Kemikane manis tur anteng magarapan.
Kacarita sedek dina anu, i Cupak ajak I Grantang matekap di carike, I Grantang matekap nututin sampi, nanging i Cupak satate maplalianan dogen gaene. Tusing pesan I Cupak ngrunguang adine magae. Disubane I Grantang suud matekap mara I Cupak teka uli maplalianan.
Yadiastun keto bikas beline masih luung penampene I Grantang. I Grantang ngomong munyine alus tur nyunyur manis.
"Kemu beli malunan mulih tiang lakar manjus abedik. "I cupak masaut gangsar,"Lamun keto kola lakar malunan mulih, adi. I Cupak laut majalan mulih. Disubane joh liwat uli sig I Grantange manjus, ditu lantas I Cupak makipu di endute kanti awakne uyak endut. Disubane keto, I Cupak nutugang majalan ngamulihan saha jlempah jlempoh.
Kacarita ane jani i Cupak suba neked diwangan umahe, ditu laut I Cupak gelur-gelur ngeling. Meme bapane tengkejut ningehin eling panakne tur nyagjag laut nakonin,"Cening-cening bagus Wayan Cupak anake buka cening ngudiang cening padidi mulih buine blolotan, men adin ceninge I Made Grantang dija?" Disubane keto petakon reramane, laut masaut i Cupak sambilange ngeling. "Kene ento bapa lan meme Kola anak uli semengan metekap dicarike I Grantang anak meplalianan melali dogen uli semengan, buine ia ento ngenemin anak luh-luh dogen gaene".
Mara monto pesadune I Cupak bapane suba brangti teken I Grantang. Suud keto laut bapane ngrumrum I Cupak. "Nah, mendep dewa mendep, buin ajahan lamun teka I Grantang lakar tigtig bapa, lakar tundung bapa uli jumah. "Lega pesan kenehne I Cupak ningeh bapane pedih teken I Grantang. Apang tusing ketara dayane jele, I Cupak pesu ngaba siap lakar mabongbong.
Ane jani kacaritayang I Grantang suba ngamulihang uli carik genah ipun magarapan. I Grantang majalan jlempah jlempoh kabatek baan kenyelne kaliwat. Tan kacaritayang malih kawentenang ipun ring margi, kancit sampun neked jumahne. Duk punika sahasa bapane teka nyag jag nyambak tur nigtig. Bapane ngomong bangras. Makaad cai makaad Grantang, nirguna bapa ngelah panak buka cai. Goba melah, solah jele, tur tuara demen nyemak gae, men nyak adung goba ajaka bikase? Dija cai maan ajah-ajahan keto? " I Grantang ngeling sigsigan merasa teken dewek kena pisuna.
Ngomong laut I Grantang, sakewala raosne pegat-pegat duaning sambilange ngeling. "Nah, Bapa yan suba keto keneh bapane, nundung anake buka tiang....uli jumah, tiang nerima pesan tresnan bapane ento. Dumadak-dumadik sepatilar tiang uli jumah bagia idup bapa miwah belin tiange I Cupak. Amonto I Grantang ngomong teken bapane laut majalan makaad uli jumah.
Lampah laku pajalane I Grantang tur jlempah-jlempoh pejalane kabatek baan naanang basang seduk. Sakit saja kenehne I Grantang ningeh munyin bapane abuka keto. Disubane joh I Grantang liwat, teka lantas I Cupak turnakonang adine I Grantang. "Meme...Bapa...adin kolane dija? " Mesaut laut bapane, "Adin I Dewane suba tigtig bapa tur suba tundung bapa uli jumah. Jani apang tawange rasan mayusne ento." Mara keto pasaut bapane I Cupak ngeling gelur-gelur tur mamunyi : "Ngudiang ketang bapa adin kolane.
Dadi tundung bapa adin kolane, dija jani alih kola adin kolane ...anak kola ...anak ... anak kola ane mayus magae, ngudiang adin kolane tundung bapa?" Ningeh munyin I Cupake keto dadi engsek memen bapane, merasa teken dewek pelih. "Jani kola lakar ngalih adin kolane, lakar abang kola takilan!" Masepan-sepan memene ngaenang I Cupak takilan.
Kacarita jani I Cupak ninggal umah ngalain memen bapane lakar ngruruh I Grantang. Gelur gelur I Cupak ngaukin adine Adi....adi....adi..Grantang ... ene kola teka ngaba takilan ..Adi!" Cutetin satua, bakat bane ngetut adine, tepukina ditengah alase.
Ditu lantas I Cupak ngidih pelih teken adine. Adi jalan mulih adi, ampurayang Beli adi, jalan adi mulih!" I Grantang mesaut alot, "kema suba Beli mulih padidi, depang tiang dini naenang sakit ati, diastun tampin tiang mati.Apa puaran tiange idup tusing demenin rerama. "Disubane buka keto pasaut adine laut nyawis nimbal natakin panes tis, suka duka ajak dadua. Jalan mareren malu adi, kola kenyel pesan nugtug adi uli jumah.
Ene kola ngaba takilan, jalan gagah ajak dadua. "I Cupak lantas nunden adine ngalih yeh, "Kema adi ngalih yeh, kola nongosin takilane dini. "Nyrucut I Grantang ngalih yeh. Disubane I Grantang liwat joh, pesu dayane I Cupak lakar nelahang isin takilane. Sepan-sepan I Cupak ngagah takilane tur daara telahanga. Sesubane telah, kulit takilane besbesa tur kacakanga di tanahe. Nepukin unduke ento lantas I Cupak dundune teken I Grantang. I Cupak mani-mani kapupungan. "Aduh adi apa mesbes takilane ne? Bes makelo Adi ngalih yeh kanti takilane bakat kalain pules.
Nah ne enu lad-ladne jalan gagah ajak dadua."Disubane ada raosne I Cupak buka keto laut masaut I Grantang, "Nah daar suba beh, tiang tusing merasa seduk" I Cupak medaar padidiana, ngesop nasi nginem yeh, celekutang nitig tangkah, suud madaar I Cupak taagtaag nyiriang basang betek.
Disubane I Cupak ajaka I Grantang maan mareren laut ngalanturang pejalane. Kacarita ane jani I Cupak lan I Grantang neked di Bencingah Puri Kediri. Di desane ento suung manginung, tusing ada anak majlawatang. Pejalane I Cupak ngetor kabatek baan jejehne, jani suba neked kone ia di jaba puri Kedirine, ditu I Cupak nepukin peken.
Di pekene masih suung manginung tuah ada dagang nasi adiri buina mengkeb madagang. Ngatonang unduke buka keto, ditu laut I Grantang metakon teken dagange ento, "Nawegang jero dagang nasi, titiang matur pitaken, napi wastan jagate puniki, napi sane mawinan jagat druwene sepi. I Dagang nasi masaut, Jero, jero anak lanang sareng kalih jagate puniki mawasta jagat Kediri.
Jagat puniki katiben bencana. Putran Ida Sang Prabu kapandung olih I Benaru. Ida Sang Prabu ngamedalang wecana, sapasiraja sane mrasidayang ngrebut putran gelahe tur mademang I Benaru jagi kaadegang agung ring jagate puniki. Wantah putrin Ida sane kaparabiang ring sang sane prasida mademang I Benaru. I Cupak masaut elah, "ah raja belog kalahang Benaru. Kola anak suba bisa nampah Benaru. Eh dagang, kema orahang teken rajabe dini. Bantes Benaru aukud elah baan kola ngitungang".
I Grantang megat munyin beline, "Eda Beli baas sumbar ngomong, awak tusing nawang matan Benaru. Patilesang raga beline digumin anak. "Sakewala I Cupak bengkung ngelawan tur tuara ngugu munyin adine. "Adi baas setata, adi mula getap. Kalingke nampak ngadeg gumi, baanga ngidih nasi dogen beli nyak ngematiang I Benaru. "I Grantang nglanturang munyine teken jero dagang nasi. "Inggih jero dagang nasi durusang uningan marika ring Ida Sang Prabu.
Titiang jagi ngaturang ayah, ngemademang ipun I Benaru. "Duaning asapunika wenten pabesene I Grantang, laut I dagang nasi gagesonan nangkil ka puri. Nganteg ring puri I Dagang nasi matur, "Inggih Ratu Sang Prabhu sasuhunan titiang, puniki wenten tamiu sareng kalih misadia jagi ngemademang I Benaru. Riwawu asapunika atur I Dagang nasi, premangkin ledang pisan pikayun Ida Sang Prabhu.
Raris Ida Sang Prabhu ngandika, " Ih memen cening, yen mula saja buka atur men ceninge, lautang kema tunden ia tangkil ka puri apang tawang gelah!" Sesampune wenten renteh wacanan Ida Sang Prabhu,'I Dagang nasi jek ngenggalang ngalih I Cupak teken I Grantang. Nganteg di peken dapetange I Cupak masehin lima mara suud madaar. I Grantang kimud kenehne nepukin beline setata ngaba basang layah.
I Grantang laut ngomong. "Nawegang jero dagang belin tiange iwang ngambil ajengan, mangda ledang jero ngampurayang santukan titiang nenten makta jinah. "I Cupak masaut, "Saja kola nyemak nasi, ampura kola, tusing sida baan kola naanang basang layah. "I Dagang nasi anggen kenehne ningeh munyine I Grantang. Munyin I Cupake tan kalinguang. I dagang nasi laut nekedang pangandikan Ida Sang Prabhu, apang tangkil ajaka dadua. Sesampune katerima pabesene punika olih I Dagang nasi.
Teked di puri hut panjake pati kaplug melaib, kadene I Benaru. Kacrita sane mangkin I Cupak lan I Grantang sampun tangkil ring ajeng Ida Sang Prabhu raris Ida Sang Prabhu ngandika, "Eh cai ajak dadua cai uli dija, nyen adan caine?" I Grantang matur dabdab alon,"Nawegang titiang Ratu Sang Prabhu, titiang puniki wantah jadma nista saking jagat Gobangwesi. Munggwing wastan titiang wantah I Grantang, niki belin titiange mewasta I Cupak.
Titiang jagi matetegar nyarengin sewayambarane puniki ngamademang ipun satrun palungguh I Ratu I Benaru. Konden suud aturne I Grantang saget sampun kasampuak olih I Cupak, tur ngomong kene, "Kola seduk, kola lakar ngidih nasi abetekan. Basang kolane layah. Suud keto I Cupak ajak I Grantang mapamit. Ida Sang Prabhu mapaica cincin mas masoca mirah teken pajenengan puri Kediri. Ento pinaka cirin I Grantang dados utusan.
Gelisang carita I Cupak kebedak-bedak, lantas nepukin telaga linggah tur bek misi yeh. Ditu lantas I Cupak morahang teken adine. "Adi...adi Grantang mareren malu, kola kenyel tur bedak pesan, kola lakar ngalih yeh ditu di telagane. "Kasautin laut pamunyin Beline teken I Grantang, "Eda beli ditu ngalih yeh, ento anak yeh encehne I Benaru tusing dadi inem, beli, "Ningeh munyin adine keto I Cupak makesiab ngatabtab muane putih lemlem. I Grantang nutugang majalan. I Cupak buin nepukin gegumuk maririgan.
Ditu buin I Cupak matakon teken adine, "Nyen ane ngae gunung gunungan dini adi?" sambilange maklemir I Grantang nyaurin petakon beline. "Ene tusing ja gunung-gunungan beli, ene mula tuah taine I Benaru beli. I Cupak makraik baan takutne. "Aduh mati jani beli adi, yan mone geden taine, lamun apa ja gedene I Benaru, adi?. Jalan suba mulih adi. I Grantang nguncangang majalan ngungsi Guane I Benaru. I Cupak bejag bejug nutug I Grantang.
Kacaritayang sane mangkin I Cupak ajaka I Grantang suba teked di sisin goane I Benaru. Umah I Benaru ditengah goane. I Cupak laut ngomong " Adi .... kola tusing bani tuun adi, adi dogen suba masiat ngelawan I Benaru. Kola ngantiang dini. Kewala ngidih olas kola teken adi, tegul kola dini adi! " Bincuh I Grantang ngalih tali anggona negul I Cupak.
Disubane suud I Grantang negul beline, I Grantang laut matinget teken beline, "Ene tingalin tumbake buin ajahan beli, yan bah kangin tumbake ento pinaka cirin tiange menang di pasiatan. Sakewala yan bah kelod tumbake, ento pinaka cihna tiang kalah. "Suud matinget, teken beline, I Grantang laut tuun ka goane. Teked di tengah goane dapetange I Benaru nagih melagandang Raden Dewi.
I Benaru matolihang tur matbat I Grantang. " "Eh iba manusa cenik, wanen iba teka mai, Yan iba mabudi idup matulak iba mulih ! " Disubane keto ada munyine I Benaru, laut I Grantang masaut wiring, "Apa..apa..orahang iba Benaru? Kai teka mai mula nyadia lakar ngalahan iba, tur kai lakar mendak Raden Dewi putran Ida Sang Prabhu. Kai lakar ngiring Ida ka Puri.
Kacrita ane jani, I Cupak baduuran ningeh I Benaru ngelur. I Cupak pesu enceh, tur tategulane telah tastas. Ditu lantas I Cupak inget teken patingetne I Grantang. Ningalin lantas tumbake ento suba bah kangin. Mara I Cupak masrieng kenehne liang. I Cupak laut ngomong, " Adi...adi Grantang antos kola Adi. Yan kola tusing maan metanding ngajak I Benaru jengah kola, Adi. " I Grantang laut ngomong uli tengah goane teken I Cupak. "Beli tegarang entungan tali bune ka goane! "Disubane ada raos adine buka keto laut I Cupak ngentungan taline ento.
Ditu lantas I Grantang ngelanting ditaline apan ngidang menek. I Grantang sambilange ngamban Raden Dewi. Disubane I Grantang lan Raden Dewi nengok uli ungas goane, gegeson pesan I Cupak nyaup Raden Dewi tur sahasa megat tali ane glantingine baan I Grantang. Duaning tali bune kapegatang, ditu lantas I Grantang ulung ngeluluk ditengah goane. Semaliha Ida Raden Dewi kasirepang olih I Cupak di batan kayune satonden megat tali bune ento.
Kacaritayang sane mangkin, I Cupak ngiring Ida Raden Dewi nuju Puri Agung. Tan kacaritayang kawentenang Ida kairing baan I Cupak ring margi, kancit sampun rauh Ida ring Puri. Ida Sang Prabhu ledang kayune tan siti, digelis raris nyaup Raden Dewi. Ida Sang Prabhu raris matemuang Ida Raden Dewi teken I Cupak sawireh I Benaru suba mati. I Cupak matur ring Ida Sang Prabhu, I Grantang sampun padem, kapademang oleh I Benaru. I Cupak mangkin kaadegang Agung ring Puri.
Kacaritayang sane mangkin I Cupak sampun madeg Agung ring Puri. Makejang panjake keweh, duaning sasukat risapa madeg I Cupak sadina-dina panjaka makarya guling.
Sane mangkin iring menengang abosbos cerita sapamadeg I Cupak, iring sane mangkin caritayang kawentenang I Grantang ring tengah goane. I Grantang grapa-grepe bangun nyelsel padewekan. "Raturatu Bhatara nguda kene lacur titiange manumadi?" Kasuen-suen dados metu rincikan naya upanaya I Grantang bakal nganggon tulang I Benarune menek. I Grantang ngragas tur makekeh pesan menek. Sakewanten sangkanin sih Ida SangHyang Parama Kawi I Grantang nyidayang ngamenekang. I Grantang jadi suba neked di baduuran. I Grantang lantas nugtugang pejalane nuju je puri.
Gelisang carita I Grantang suba neked di puri. Ditu lantas I Grantang ngomong teken panyeroan I Cupake, "Jero tulung titiang, titiang jagi tangkil matur ring Ida Sang Prabhu. "Malaib panyroane ka puri nguningayang unduke punika teken Raden Cupak. I Cupak inget teken adine ane enu digoane. Ditu lantas I Cupak ngelur nunden panjake ngejuk tur ngulung aji tikeh tur ngentungang ka pasihe.
Kacarita buin manine Pan Bekung memencar di pasihe ento. Uling semengan nganti linsir sanje memencar tusing maan be naang aukud. Ngentungan pencar tanggun duri, pencare marase baat, mare penekanga bakatange tikeh. Buin Pan Bekung mulang pencar buin bakatange tikehe ane busan. Gedeg basang Pan Bekunge, laut tikehe abane menek tur kagagah. Makesiab Pan Bekung ningalin jadma berag pesan. Pan Bekung enggalang ngajak anake ento kepondokne. Teked dipondokne pretenina teken Men Bekung. Sewai-wai gaenange bubuh, uligange boreh.
Dadosne sayan wai sayan misi awakne I Grantang. Dadi kendel Pan Bekung ajak Men Bekung iaan unduk panak truna tur bangus. Di subane I Grantang seger ditu lantas I Grantang ngae tetaneman. Megenepan pesan bungane tanema. Disubane bungane pada kembang, I Grantang ngalap bungane ento tur adepa teken Men Bekung ka peken. Sadinadina saja geginane I Grantang metik bunga lan Men Bekung ngadep.
Kacarita ane jani ada wong jero uli puri Kediri lakar meli bunga. Makejang bungane Men Bekung belina baan wong jerone ento. Disubane suud mablanja lantas wong jerone ento ka puri ngaturang bunga. Bungane ane kaaturang katerima olih Ida Raden Dewi. Mara kearasan oleh Raden Dewi dadi merawat rawat anak bagus dibungane.
Eling lantas Ida teken I Grantang anak bagus ane ngamatiang I Benaru. Ida Raden Dewi raris metaken teken wong jerone. "Eh Bibi bibi Sari dija nyai meli bungane ene?"buin mani ka pasar apang kacunduk teken dagang bungane ene." Manine kairing Ida Raden Dewi lunga, matumbasan ka pasar.Gelisang carita raris kapanggih Men Bekung nyuun kranjang misi bunga mewarna warni. Raden Dewi raris nampekin. Kagiat Raden Dewi nyingak bungkung mas masoca mirah ane anggone teken Men Bekung. Bungkunge ento wantah druwen Ida Sang Prabhu lingsir, ane kapicayang teken I Grantang.
Ngaksi kawentenane punika, raris Raden Dewi ngandika teken Men Bekung. "Uduh Meme, titiang matakon, dija umah memene?' Ajak gelah melali kema ka umah Memene apang gelah nawang. " Gelisang carita Ida Raden Dewi sampun neked di pondok Men Bekung. Pan Bekung kemeg-megan sinambi ngadap kasor saha nyambang sapangrauh Ida Raden Dewi.
Ningeh Bapane makalukang tur epot laut I Grantang nyagjag. Ditu lantas I Grantang matemu teken Raden Dewi. Rikanjekan pinika Ida Raden Dewi nyagjag tur mlekur I Grantang sinambi nangis masasambatan, "Aduh Beli mgudal las beli ngutiang tiang. Ngudiang beli tusing ka puri tangkil ring Ida Sang Prabhu." Sasampune wenten ketel wacanan Ida Raden Dewi raris I Grantang nyawis tur matur dabdab alon, ngaturan parindikan pajalan sane sampun lintang.
Kacaritanyang mangkin I Grantang sareng Ida Raden Dewi suba neked di puri. Sang Prabhu maweweh meweh ledang kayun Idane nyingak putrane anut masanding ajaka I Grantang. Kacaritayang mangkin I Cupak katundung uli puri. I Grantang mangkin kaadegang agung ring puri. Sasukat I Grantang madeg agung, jagate gemuh kerta raharja. Panjake sami pada girang pakedek pakenyung duaning suud ngayahin raja buduh.


text:
Satuuh idupne ngulurin indria. Memotoh adanina ngulurin momo. Momon kenehne ngulurin momo. Momon kenehne etohina. Sangkala ada anak nyambatang me-motoh sujatine ngetohin momon keneh. Selid sanja ngecelin siap, tengaine mandusang siap, sanjane medesin mombong siap. Semenganne ngempuang siap. Tuah i siap ane sida nyiepang kenehne. Lemah peteng kedengan angkihan kenehne pragat di kalangan tajenne.
Kurenane nagih pipis anggona meli lakar jakan. Sakewala pragatanga aji raos bangras. " Sajan nyai panak nyah. Nglantud-nglantudin pejalan icange luas ka tajen. Tusing mirib nyai nawang ?
Ne... ene apang nyai nawang, ane biying alab sangkur janggaran, manggo-angoan sandeh jambul godeg drupa dimpil karo uli desa Plaga ratun turas siape. Sangkala madan biying pamlagaan, sanggup mapalu tur ngalahang musuhne di tengah kalangan tajenne.
Beli suba ngadeang carike di labakane duuran kauh, mula tuah anggon ngetohin i biying plaga. Mirib eny nyai ngelah sisan buntilan ane kadut nyai di sabuke ? Deh.... deh mai aba !! Jalan telahang anggon ngetohin i biying plaga. Etohin aji sekancan kesugihan awake. Apang tawang nyai siape nenenan sanggup mekelin nyai manik sekecap, sugih nadak haha.... ha.... ha ... ha !!!??? "
"Cendekne enden malu meli lakar jakan. Nyanan menang, nah .... ditu mara meli lakar jakan. Utawi eda nyai buin nyakan, jeg baas lebeng, nasi ajak daaranne beli. Cundang siape anggon kuah, jambal ......"
Luhne laut mabat .... "Kenken Beli ?


text:
Minggu, Februari 28, 2010
Cenk Blonk : Ludra Murti Bagian 11-17 Puput
Lanjutan ring postingan tiang sane dumun. Cenk Blonk : Ludra Murti Bagian 11-17 nyantos puput. Minab yen durung polih nonton bagian 1-10, dados klik ring link Cenk Blok : Ludra Murti Bagian 1-10 puniki. Inggih pang ten makeh malih tiang ngomong. durus lanjutang nonton wayang cenk blonkne. Suksma ring bli Madockbali.
Kaposting olih bliyanbelog ring 2:56 PM 3 komentar Link
Label : Galeri Video
Sabtu, Februari 27, 2010
Rahinan Jagat Saraswati
[pic : seputar-bali.blogspot.com] Pengetahuan inggih punika pinaka srana antuk ngeruruh tetujon urip jadmane. Pengetahuan metu saking jagat lan teknologi jadmane, punika sami mewit saking Sang Hyang Dewi Saraswati. Sabilang dina Saniscara, Wuku Watugunung, umat Hindu ring Bali nyangra dina Pengetahuan, Hari Raya Saraswati. Nika medasar antuk pawukon lan Saptawara.
Raos Saraswati mewit saking aksara Saras sane maarti mengalir utawi membah lan Wati maarti anak istri. Dadosne Saraswati inggih punika simbol pengetahuan, sane membah minakadi toya tukade, lan pengetahuan sane ngedotin minakadi anak istri sane ayu.
Raos Saraswati mewit saking aksara Saras sane maarti mengalir utawi membah lan Wati maarti anak istri. Dadosne Saraswati inggih punika simbol pengetahuan, sane membah minakadi toya tukade, lan pengetahuan sane ngedotin minakadi anak istri sane ayu.
Kaposting olih bliyanbelog ring 8:41 AM 2 komentar Link
Label : Yadnya
Kamis, Februari 25, 2010
Satyahati : Bhatari Uma Ngerereh Empahan Lembu
Gentuh Siwa Lokané, Betara Siwa kocap keni pinungkan sané tan prasida kénak yéning nénten molihang tamba empehan susu. Empehan susu sira? Inggihan empehan susu saking pangangon lembu sané wénten ring mercapada. Mangkin sira sané kapituduh ngrereh tambané punika? Betari Uma rabinida, sangkaning satyané kalintang ring suaminidané raris sang betari tedun ka mercapada ngrereh tambané punika, mangda gelis kénak Betara Siwané.
Ring manah idané nénten ja wénten tios wantah sapunapi ja carané mangdané suaminida prasida nyeneng malih. Betari Uma nénten ngamanahin indik anggannyané sané kalapu-lapu ngrereh tambané punika. Ten kacritanang kalaran Betari Uma ring mercapadané. Punapi malih mercapada boya ja Siwa Loka. Mercapadané genah maudang-kudang jatma sané munarbhawa ping keti mangda molihang genah sané becik bénjang pungur ri kala sampun atmané matilar saking angga. Mangkin ri sampunné Betari Uma tedun ka mercapada anggannyané boya ja betari malih, ida nénten wénten tios wantah anak istri biasa.
Ring manah idané nénten ja wénten tios wantah sapunapi ja carané mangdané suaminida prasida nyeneng malih. Betari Uma nénten ngamanahin indik anggannyané sané kalapu-lapu ngrereh tambané punika. Ten kacritanang kalaran Betari Uma ring mercapadané. Punapi malih mercapada boya ja Siwa Loka. Mercapadané genah maudang-kudang jatma sané munarbhawa ping keti mangda molihang genah sané becik bénjang pungur ri kala sampun atmané matilar saking angga. Mangkin ri sampunné Betari Uma tedun ka mercapada anggannyané boya ja betari malih, ida nénten wénten tios wantah anak istri biasa.
Kaposting olih bliyanbelog ring 3:34 PM 0 komentar Link
Label : Itihasa
Selasa, Februari 23, 2010
Bali Akeh Kelangan Dokumentasi Penting
Yéning takénang, sinah akéh krama sané nganikayang kawéntenan arsip mabuat pisan, utaminné anggén srana pendidikan. Yadiastun makasami anaké cumpu indik kaabotan arsipé, kéwanten arang sané kayun mupulang miwah makarya arsip sangkaning pakaryan punika sayuwakti pakaryan sané ketil lan merluang kesabaran lan prabéa. Sangkaning males, ngekoh lan nénten jemet makarya arsip miwah dokumén, mawinan arsip lan dokumén indik Bali ketah kapanggihin ring dura negara.
Arangnyané krama Bali, lan Indonésia madué arsip kanikaang olih Endo Suanda, Ph.D saking Tikar Media Budaya Nusantara, sangkaning wangsa Indonésiané kirang madué budaya makarya arsip, mabina pisan sareng wong dura negarané.
Indik arangnyané krama Bali ngarsipang utawi ngadokuméntasiang sakancan upacara adat, agama, lan budaya Bali kapi kaeng olih Agung Bawantara duk pabligbagan indik Pengelolaan Arsip Audiovisual ring GEOK, Singapadu Gianyar, 6 Januari 2010 lintang.
Arangnyané krama Bali, lan Indonésia madué arsip kanikaang olih Endo Suanda, Ph.D saking Tikar Media Budaya Nusantara, sangkaning wangsa Indonésiané kirang madué budaya makarya arsip, mabina pisan sareng wong dura negarané.
Indik arangnyané krama Bali ngarsipang utawi ngadokuméntasiang sakancan upacara adat, agama, lan budaya Bali kapi kaeng olih Agung Bawantara duk pabligbagan indik Pengelolaan Arsip Audiovisual ring GEOK, Singapadu Gianyar, 6 Januari 2010 lintang.
Kaposting olih bliyanbelog ring 3:28 PM 0 komentar Link
Label : Pabligbagan
Sabtu, Februari 20, 2010
Pupulan Conto Kidung
Ring sor puniki wantah imba utawi conto-conto kidung sane sampun umum kauningin olih warga Bali. Kidung-kidung puniki lumrahnyane kaanggen ring upacara Dewa Yadnya minakadi rahinan utawi odalan. Minab yen sematon kari eling, dumun ring SD polih pelajahan makidung Wargasari lan Kidung-kidung sane lianan. Kenten malih daweg SMP polih mata pelajaran Tembang. Driki tiang kari inget polih pelajahan makidung. Inggih niki conto-contone :
Kaposting olih bliyanbelog ring 2:43 PM 0 komentar Link
Label : Tembang


text:
Kacrita mangkin, I Dukuh Sakti sedek dané nglindeng, pirenga koné ada anak cerik ngeling, lantas jagjagina koné kema. Teked sik tongos anaké alit nangis, nglaut koné dané dukuh matakon, “Cening, Cening, Cening nyén ngelah pianaké, nyén kajak mai dadi peturu cerik ada dini?”
Mara monto patakon dané Jero Dukuh Sakti, Radén Mantri ané paling duura lantas nyawis patakon danéné saha nuturang indik ragané kakutang antuk Ida Sang Prabhu, saha nguningayang indik ajinidané katangkeb olih kawisayan I Limbur. Ditu kangen pesan koné Jero Dukuh tekén anaké alit, lantas duduka ajaka ka jeroné di telenging alas, lantas aturina ajengan. Ida Radén Galuh, wiréh Ida nu masusu, rerehanga koné empehan kidang, ento koné Ida aturina. Kacritayang Jero Dukuh Sakti kaliwat sayang tekén anaké alit waluya anggén dané oka sajaan, réh dané tusing madué oka muah rabi. Anaké alit makatetiga kaicén parab olih dané Jero Dukuh, ané paling duura kaparabin Radén Semarajaya, ané alitan Radén Jayasemara, muah ané istri parabindané Radén Galuh Argamanik.
Gelising satua énggal, kasuén-suén, di subanné pada duur, nuju peteng, lantas dané Dukuh Sakti matur ring Radén Mantri kekalih muah Radén Galuh, “Déwa, Déwa Radén Mantri kalih muah Radén Galuh, mangkin I Déwa sampun pada duur, titiang mangkin mapamit ring I Déwa sami, titiang pacang moktah ka suniatan, sampunang I Déwa makasami angen ring pasikian titiang! Yéning titiang sampun makaon, sampunang I Déwa kari malinggih i riki, mrika rereh biang I Déwané. Biang I Déwané sampun kiris pisan, samaliha ring prabunidané majuljul tain siapé sakadi kuskusan. I rika ring pasisin alasé puniki sampun cawisang titiang I Déwa prau mas madaging sarwa mulé, miwah kaula katah, prauné punika linggihin ngrereh Ida I Biang. Samaliha, titiang ngaturin I Déwa lalang akatih miwah gadung a rancé, gunanipun, yéning I Déwa mayuda, yén makayun negul meseh, puniki gadungé anggén, yén makayun mademang lalangé anggén!” Suud matur kéto, lantas Jero Dukuh Sakti moktah.
Sapeninggal dané Jero Dukuh, buin maninné semeng ngruput koné Radén Mantri sareng ariné makekalih suba mamargi ngungsi pasisi. Rauh Ida ditu, lantas pendaka koné tekén isin prauné ento, tur iringa munggah ka prauné. Anaké ento makejang pada bakti ngaula ring Ida. Di subanné kéto, lantas Ida malayar mailehan nagih numbas anak luh berag ané nyuun tain siap lamun kuskusané. Salantang lampah Idané malayar, tusing koné ada anak ngadepin.
Kacrita jani malabuh lantas Ida di pasisin jagat Daané. Makejang koné anaké bengong mabalih prau mas macangcang di pasisi. Ditu buin Ida Radén Mantri makatetiga majarwak tekén para anaké ané rauh ngarsaang numbas anak luh berag ané nyuun tain siap lamun kuskusané. Ortané kéto dingeha koné tekén I Limbur, lantas ia matur tekén Ida Sang Prabhu, “Sang Prabhu, Sang Prabhu, di pasisi ada koné prau malabuh meli anak luh berag buina nyuun tain siap lamun kuskusané. Nah, yan akéto jalan ja Praméswari adep, lakar gena téh ngubuhin anak kakéto!” Déning sayang Ida Sang Prabhu tekén Ni Limbur, linggihina koné atur I Limburé. Lantas Ida Sang Prabhu ngandikain parekané ngadep Ida Sri Praméswari ka pasisi, aji kuda ja nyak anaké meli. Déning tibanan Ida Praméswari tusing ngajengan, dadiannya kiris pesan koné Ida, tur tan éling tekén raga gosonga abana ka pasisi. Teked di pasisi, tumbasa koné tekén Ida Radén Mantri, lantas unggahana ka prauné. Ditu lantas Ida Praméswari siramanga, salinina wastra, tur tangisina tekén putrané makatetiga. Di subané Ida éling, suapina koné Ida aturina bubuh, lantas Ida ngandika, “Éh, Jero, Jero makatetiga olas tani olasé Jeroné ngidupang tiang sukaan tiang mati tekén idup kéné nemu sengsara”. Mara kéto pangandikanidané, lantas Ida Radén Mantri makekalih matur, nguningang indik Idané uling pangawit kanti kayang jani. Ditu lantas Ida Praméswari sareng putrané makatetiga saling gelut saling tangisin, wiréh éling ring kasengsaran raganidané. Ban lédang kayun Ida Praméswari kalintang, réh suba kapanggih tekén putrané sami, dadi tan asué koné Ida sayan kénak, tur raganidané énggal koné pulih waluya kajati mula.
Sesubané Ibun dané kénak, ditu lantas Ida Radén Mantri makekalih mutusang kayun lakar ngaturang surat ka puri nangtangin Ida Sang Prabhu mayuda. Daging séwalapatran Radén Mantri sampun kawacén antuk Ida Sang Prabhu. Sang Prabhu menggah piduka, lantas Ida ngandikaang I Patih nauhin kaula lakar ngoros Ida Radén Mantri.
Mangkin kacritayang suba koné kaulanné pada mapunduh sayaga lakar ngrejek Ida Radén Mantri makekalih. I Gusti Patih ngomanda nganikain panjaké apanga ngrejek Radén Mantri Semarajaya lan Radén Mantri Jayasemara. Panjaké magrudug lantas ngrejek Radén Mantri di pasisi. Duaning ida marasa kalilih, ditu koné Radén Mantri makekalih lantas manahang gadung ané katur olih dané Jro Dukuh Sakti i pidan. Suud kéto, makejang lantas wang Daané miwah Ida Sang Prabhu mategul.
Sesubané para panjak miwah Ida Sang Prabhu mategul, Ida Radén Mantri makekalih raris ngapuriang, panggihin ida koné I Limbur sedek negak di ambéné. Ditu lantas I Limbur katebek antuk Ida Radén Mantri nganggén don lalang. I Limbur mati prajani, bangkéné lantas entungang ida di pangkungé, lantas teka koné cicing ajaka liu ngamah bangkén I Limburé kanti telah. Di subané I Limbur mati, buin koné Ida Radén Mantri makekalih medal, ditu lantas Ida Sang Prabhu ngidih urip tekén Radén Mantri, lantas Ida Sang Prabhu muah kaulané makejang kakelésin olih Ida Radén Mantri. Di subané kelés, lantas Ida Sang Prabhu iringa menék ka prauné tekén Radén Mantri makekalih. Teked di prauné, dapetang ida koné Ida Sri Praméswari sedek malinggih sareng Radén Galuh Argamanik. Ditu koné lantas Ida Sang Prabhu nyaup rabinné, lantas Ida Praméswari bendu tur matbat Ida Sang Prabhu. Mara kéto, lantas Ida Radén Mantri ané duuran matur ring Ida Sang Prabhu, “Inggih, Ratu Sang Prabhu, dados Cokor I Déwa jag nyaup anaké istri punika, sapasira ké punika, kadén punika anaké sané nyuun tain siap lamun kuskusané sané tumbas titiang ring Cokor I Déwa?”
Mara kéto atur Ida Radén Mantri Semarajaya, lantas Ida Sang Prabhu nangis sinambi ida nuturang indik kasujaktian idané, tur tan mari marisesel raga, déning kalambuk kayuné nglinggihin atur I Limburé. Kacritayang lantas Ida Radén Mantri Semarajaya kalih Radén Jayasemara kangen ring ajin idané, lantas ida masi nguningang indik idané duk kari alit kantos ka mangkin. Ida Sang Prabhu nangis wau uning tekén kawéntenan praméswari kalih putranidané kalapu-lapu, saha tan mari ida ngaksamaang raganidané ring putra miwah praméswari, tur prajani koné ajak ida ka purian. Gelisang crita, lantas koné Ida Sang Prabhu maicaang kagunganidané ring putrané makekalih.
Kacrita jani Ida Radén Mantri ring Koripan, nuju wengi ida malinggih koné di balé kambangé di taman, lantas ida mireng raos ngambara, “Cening, Cening Mantrin Koripan, jani suba teka karman Ceningé, kema jani Cening luas ngaba prau takon-takonang adan muah gobanné, bunga anggon ngupahang matakon! Buina, lamun ada anak ngupamaang gustinné bunga cempaka, gustin anaké ento suba dadi lakar rabin Ceningé, tur Cening lakar masalin goba dadi bojog madan I Dempuawang. Nanging, eda Cening jejeh, réh mula kéto pakardin Ida Sanghyang Widi, lakar matemuang Cening marabi. Yén suba mobot rabin Ceningé, sinah Cening lakar buin magoba manusa!” Amonto koné raosé ané pirenga tekén Ida Radén Mantri Koripan, lantas ida mantuk. Buin maninné Ida Radén Mantri Koripan tangkil tekén Ajinné, nguningang raosé ané pireng ida di taman, tur lantas ida mapamit lakar ngumbara nglinggihin prau ngrereh lakar karmanidané. Mara kéto aturné Radén Mantri, Ida Sang Prabhu Koripan lédang mirengang, tur lantas ngandikain I Punta Jrudéh apanga ngiringang Ida Radén Mantri saha para panjak makasami ngrereh lakar karmanidané. Kéto masi tan mari ida ngicén putranidané bebekelan lebeng matah acukupan.
Tan kacritanan gelisang satua, Ida Radén Mantri lantas malayar nuut pasisi. Rauh di pasisin Pajarakané, manggihin koné ida anak mamancing lantas takénin ida, “Paman, Paman sang mamancing, désa apa ké né adané?”
“Désa Pajarakan, puniki wastan ipuné.”
“Yén upamiang sekar, sekar apa gustin Pamané?”
“Sekar kecubung, kudu putih boné ngab.” Buin koné Ida Radén Mantri malayar. Rauh di pesisin Singasariné, buin koné ida manggihin anak mamancing, lantas ida buin matakon, “Paman, Paman sang mamancing, désa apa né adané?”
“Désa Singasari puniki wastan ipuné.”
“Yan kadi sekar, sekar apa gustin Pamané?”
“Sekar bakung, kudu putih grempiangan.” Wiréh tusing anut buka kapituduh, buin koné ida malayar. Rauh ida di pesisin Gegelangé, buin koné ida matakén tekén anak mamancing, “Maman, Maman sang ané mamancing, désa apa ké ené adané?”
“Désa Gegelang puniki wastan ipuné.”
“Yén upamiang sekar, sekar apa ké gustin Mamané?”
“Sekar jepun, putih montok sariné ilang.” Mara kéto panyawis i juru pancing, nglaut koné Ida Radén Mantri Koripan malayar nuju pasisi ané lénan. Rauh di pasisin jagat Daané, ditu koné ida buin matakon tekén anak mamancing,”Maman, Maman sang ané mamancing, désa apa né adana?”
“Désa Daa, punika wastannyané.”
“Yén kadi i sekar, sekar apa ja gustin Mamanné?”
“Sekar cempaka, sari ilid miik ngalub.” Mara kéto pasautné i juru pancing, pramangkin koné ida lantas dadi bojog putih tur mungil, ditu makejang koné iringanidané manglingin Radén Mantri Koripan.
Ngantenang makejang panjakidané ngeling, ditu lantas Radén Mantri Koripan ngandika tekén iringanné, “Maman Punta Jrudéh muah wargin gelah para panjak ajak makejang, da Maman ngeling, réh jani gantin gustin Mamané sadia lakar maan anak luh jegég! Yadin nira jani magoba bojog, buin pidan yén nira suba makurenan, ditu nira lakar buin magoba jlema tur lakar tulak mawali ka Koripan. Nah, né jani, kaukin nira I Dempuawang, adep men nira dini! Yén nira tondén payu, tondén ada anak meli, da pesan Maman ngalahin nira, dini malu nongos ajak makejang!” Mara kéto pangandikan Ida Radén Mantri, lantas makejang koné panjakidané pada suud ngeling.
Gelisang satua énggal, kacrita jani Radén Galuh Daa nyumpena koné ida matemu rabi ngajak anak bagus macedar, nanging anaké ento jani magoba bojog putih, bisa ngomong jlema kaubuh ban wang prau tur lakar bisa koné dadi anak bagus. Ditu lantas Ida Radén Galuh nangkil tekén Ajinné muah rakané makekalih, ngaturin Ida mangda numbasang bojogé ané ubuha tekén wang prauné lakar anggénida plalian. Ida Sang Prabhu Daa ngandika, “Béh, Radén Galuh, dadi i déwa cara anak alit papak raosang Cening, ragané sampun duur, dadi nagih maplalian kakéto? Déning Cening suba duur, keneh Bapané Cening patut majangkepan tekén rakan Ceningé I Mantri Koripan! Rakan Ceningé dini makedadua lanang-lanang, pajangkepang Bapa tekén I Cening Galuh Gegelang muah Singasari, déning Cening mula mamisan tekén ento makejang!” Yadin kéto pangandikan Ida Sang Prabhu, Ida Radén Galuh tusing ngiring, enu kedeh pinunas idané apang katumbasang i bojog putih! Déning kéto, lantas Ida Sang Prabhu ngandikain parekanné ka pasisi meli bojogé putih ento tekén wang prauné. Di subané bojogé ento katur ka puri, angob Ida Sang Prabhu miwah Radén Mantri makekalih, réh bojogé ento bisa ngomong muah masolah cara jlema, tur nguningang déwékné madan I Dempuawang. Bojogé ento lantas kaaturang tekén Radén Galuh di pagaluhan. Kacrita, Ida Radén Galuh peteng lemah koné tusing taén belas tekén I Dempuawang tur matingkah manying cara anak marabian ngajak I Dempuawang.
Tan kacritanan, gelisin satua énggal, déning suba pada caluh, dadi sayan gudip koné I Dempuawang, ngangsan bani niman Ida Radén Galuh muah mlali susunidané sambilanga mareraosan. Déning bes sai-sainé kéto, nuju peteng Ida Radén Galuh merem ngajak I Dempuawang, lantas jamaha koné Ida Radén Galuh tekén I Dempuawang. Buin maninné, dadi lesu pesan koné Ida Radén Galuh, lantas ida lunga ka taman ngetis kairing baan I Dempuawang sambilang ida mareraosan.
“Dempuawang , to kenapa bungut ibané bujuh?”
“Inggih Ratu Ayu, titiang dados pragina suling ring purian.”
“Dempuawang, to kenapa sih awak cainé mabulu?”
“Inggih Ratu Ayu, titiang mabaju sangkelat nénten malapis.”
“Dempuawang, to kenapa liman ibané démpét?”
“Inggih Ratu Ayu, titiang nunas jaja kuskus déréng mawajik.”
“Dempuawang, to kenapa jit ibané bubul?”
“Inggih Ratu Ayu, titiang negakin pangoréngan déréng masutsut.”
“Dempuawang, dong ulihan daan awaké!”
“Meneng Ratu Ayu meneng, payuké bolong kudiang matri.”
“Ririh iba Dempuawang, bakat dogén ban iba nyautin munyin nirané.” Kéto koné reraosanidané Radén Galuh ajaka I Dempuawang. Suba jani sanja, mantuk lantas koné ida ka puri pagaluhan.
Kasuén-suén, mobot koné Ida Radén Galuh. I Dempuawang suud koné lantas magoba bojog, buin mawali kajati mula dadi Mantrin Koripan. Ditu lantas Radén Mantri Koripan nuturang saindik-indik raganidané tekén Radén Galuh, sumingkin garjita kayun Ida Radén Galuh, wiréh ida mula mamingsiki.
Kacrita, Ida Sang Prabhu miwah Ida Radén Mantri Daa makekalih, mireng Ida Radén Galuh mobot pagaén I Dempuawang, lantas ida bendu tur érang pakayunané déning putri kalih ariné marabi ngajak bojog. Lantas ida sareng tetiga ka pagaluhan lakar ngamatiang I Dempuawang. Mara ida rauh ditu, cingak ida Radén Mantri Koripan malinggih sareng Ida Radén Galuh, saha nakénang tekén Radén Galuh Daa anaké sané sareng ajak ida ditu. Ditu lantas Radén Galuh Daa ngaturang indik kasujatian idané ring aji miwah rakanné. Suba lantas kéto, prajani Ida Sang Prabhu Daa maputusan makta surat ka Koripan, ngaturin Ida Sang Prabhu Koripan mangda rauh ka Daa, lakar muncingang Ida Radén Galuh ring Radén Mantri Koripan. Buin ida mutusang ka Gegelang muah ka Singasari nglamar Ida Radén Galuh makekalih lakar sibarengan kabuncingang di Daa ring Ida Radén Mantri Daa makekalih.
Tan critanan, gelisin satua, suba pada adung pangraosé, lantas Ida Radén Mantri makatetiga apisan kabuncingang ring Radén Galuh makatetiga, tur karajegin antuk Ida Sang Prabhu Koripan, Gegelang, miwah Singasari.
Kaketus saking :
* http://imadesudiana.wordpress.com/category/satua-bali/


text:
Selasa, September 28, 2010
Pidarta Bali : Bulan Bahasa
Minab tiang durung polih ngicen conto pidarta bahasa bali sane ngambil tema "Bulan Bahasa". Nah, ibi sore wenten sameton sane "request" conto pidarta bali ring tema niki. Ring bli Made Adi, ledangang gih conto pidarta ne bawak. Minab yen kayun, bli Made dados nambahin malih daging pidarta ne. Inggih sadurung nika, minab sameton sami wenten sane durung eling ring Bulan Bahasa? Bulan Bahasa wantah silih tunggil "Hari Peringatan Nasional" sane peringatan ne ring bulan Oktober lan puncak ne tanggal 28 Oktober, sepisanan sareng peringatan "Hari Sumpah Pemuda". Napi mawinan sapunika? Santukan silih tunggil daging sumpah pemuda inggih punika "KAMI PUTRA DAN PUTRI INDONESIA, MENJUNJUNG BAHASA PERSATUAN, BAHASA INDONESIA". Inggih ne mangkin niki sampun conto pidarta bahasa bali sane ngambil tema "Bulan Bahasa".
Kaposting olih bliyanbelog ring 7:58 AM 0 komentar Link
Label : Pidarta Bali
Senin, September 27, 2010
XXX - 100% BTA
Tags : Kord Lagu Bali, Lirik Lagu Bali, XXX Band, 100% BTA
Author : Crew CakDag
Credit : http://bliyanbelog.blogspot.com
Intro : Em C G D (4x)
Em C G D Em
Galang bulan ne nyunarin saksi tresnane
C G D Em
Keto ne raseyang jani nyayangin adi
Intro : Em C G D (2x)
Em C G D Em
Kadi kumbang ngalih sari
C G D Em
Keto ne raseyang jani rindu kenyem adi
C G D Em
Kadi bunge ane layu
C G D Em
Ketone raseyang jani teken sebeng adi
Author : Crew CakDag
Credit : http://bliyanbelog.blogspot.com
Intro : Em C G D (4x)
Em C G D Em
Galang bulan ne nyunarin saksi tresnane
C G D Em
Keto ne raseyang jani nyayangin adi
Intro : Em C G D (2x)
Em C G D Em
Kadi kumbang ngalih sari
C G D Em
Keto ne raseyang jani rindu kenyem adi
C G D Em
Kadi bunge ane layu
C G D Em
Ketone raseyang jani teken sebeng adi
Kaposting olih bliyanbelog ring 3:42 PM 5 komentar Link
Sabtu, September 25, 2010
E-mail Saking Bli Wayan Rawi
Sore niki iseng tiang buka email tiange ring gmail.com wenten email masuk saking bli Wayan Rawi. Ring email nika bli Wayan ngicen kritik akidik ring postingan tiange "Dadong Rawi". Niki wantah daging e-mail bli Wayan Rawi. (Gambar email masuk kadi ring gambar niki.)
gus melahang ngae cerita "dadong rawi".tiang cucune dadong rawi,mawaste iwayan rawi.dadong tiangge kari hidup.nuseger.de melajah nyontek cerita,coba gae pedidi ane luung tiang berterima kasih,yen gus sing bisa ngarangg cerita adenan goyong,lek atine kin sekolahe.nyen kar ngorahan gus dueg yen terus nyotek? yen luung blog gus e, enngal kar nekaang pipis,
best regard
iwayan rawi yanto
Kaposting olih bliyanbelog ring 4:34 PM 4 komentar Link
Label : Coretan
Rabu, September 22, 2010
I Lutung Dadi Pecalang
Kacerita I Singa madeg ratu merintah sekancan burone. I lutung dadi
pecalang wireh keto nyabra dida. I lutung mideran nabdabang kekertan jagat.
Baan kenylne mejalan kemu-mai, sedek nyongkok angut-angut naenang kiap, I
lutung tengkejut ningehang munyin kukul titir; tuk, tuk, tuk…,tuk, tuk, sepanan ia
bangun kipak-kipek liatne merengang. Kaget tepukine I Blatuk ngulkul di punyan
kayune. I lutung nyeri raosne bangras, “Ih Blatuk ngudiang iba ngukul bulus?,
tingkah ibane ene, ngerang gumine mebiayuban. Enggalang orahang teken
awake!”,
I Blatuk enggalang tuun, tumuli ngeraos dadab, “inggih jero pecalang
tiang ngukul, wireh samian biota, aru-ara nandang pikeweh, punika panjak duene
kadung Bangkok ileh-ileh ngaba tumbak poleng, sapunika taler, miwah I kekawa
setata masang jaring. Tiang nenten uning sane ngawinang, jerone sane patut
ngayunin, sampunang uju-uju duka ring dewek titian.
I Lutung kebilbilang tumuli ngelanturang mejalan sambilanga ngrengkeng,
“Apana ane ngeraniang gumine mebiayuhan?, lantas tepukina I tumisi
nyerengseng mondong umahne,! I lutung ngengalang maekan matakon “ue…
Tumisi dadi iba nyerucut mondong umah?. I Tumisi matolihang lantas mesaut,
“inggih jero pecalang, awinag titiangrarud makta umah santukan ikunang-
kunang milehang ngaba api, manah titian jejeh pet ipun nguncangan umah
titiange, samemangkin jerone tunas titian pasubayan.”
pecalang wireh keto nyabra dida. I lutung mideran nabdabang kekertan jagat.
Baan kenylne mejalan kemu-mai, sedek nyongkok angut-angut naenang kiap, I
lutung tengkejut ningehang munyin kukul titir; tuk, tuk, tuk…,tuk, tuk, sepanan ia
bangun kipak-kipek liatne merengang. Kaget tepukine I Blatuk ngulkul di punyan
kayune. I lutung nyeri raosne bangras, “Ih Blatuk ngudiang iba ngukul bulus?,
tingkah ibane ene, ngerang gumine mebiayuban. Enggalang orahang teken
awake!”,
I Blatuk enggalang tuun, tumuli ngeraos dadab, “inggih jero pecalang
tiang ngukul, wireh samian biota, aru-ara nandang pikeweh, punika panjak duene
kadung Bangkok ileh-ileh ngaba tumbak poleng, sapunika taler, miwah I kekawa
setata masang jaring. Tiang nenten uning sane ngawinang, jerone sane patut
ngayunin, sampunang uju-uju duka ring dewek titian.
I Lutung kebilbilang tumuli ngelanturang mejalan sambilanga ngrengkeng,
“Apana ane ngeraniang gumine mebiayuhan?, lantas tepukina I tumisi
nyerengseng mondong umahne,! I lutung ngengalang maekan matakon “ue…
Tumisi dadi iba nyerucut mondong umah?. I Tumisi matolihang lantas mesaut,
“inggih jero pecalang, awinag titiangrarud makta umah santukan ikunang-
kunang milehang ngaba api, manah titian jejeh pet ipun nguncangan umah
titiange, samemangkin jerone tunas titian pasubayan.”
Kaposting olih bliyanbelog ring 5:40 PM 8 komentar Link
Label : Satua Bali
Senin, September 20, 2010
Lolot - Tresna Memaksa
Tags: Chord Lagu Bali, Kord, Lirik Lagu Bali, Lyric, Lolot Band, Tresna Memaksa
Author : Tisen
Credit : http://sengguan.blogspot.com
Intro : G C D (3x)
Em C D G C-D
G C D
I Luh Sari dong dingehang jani
G C D
Pengidih beline siduri
G C D
Sube waneh beli ngelemesin
Em C D G C-D
Pang telu pang papat I Luh masih konden mengangguang beli
Author : Tisen
Credit : http://sengguan.blogspot.com
Intro : G C D (3x)
Em C D G C-D
G C D
I Luh Sari dong dingehang jani
G C D
Pengidih beline siduri
G C D
Sube waneh beli ngelemesin
Em C D G C-D
Pang telu pang papat I Luh masih konden mengangguang beli
Kaposting olih bliyanbelog ring 9:53 AM 1 komentar Link
Jumat, September 17, 2010
Bererong
“Ada anak ngubuh brerong di desan iragane Pak Nengah!”
“Brerong?”
“Beneh!”
“Yan, gumi maju cara jani jeg enu mase Wayan Sadia ngugu tutur buka keto. Saja duang bulan suba mejalan, liu krama desane ane kelangan. Kewala yan brerong,..?”
“Beh! Pak Nengah diapin dadi kepala desa kewala mirib tusing taen ningeh orta krama desane di pengangguran sabilang wai” saut Pan Suci ngenggalang
“Beneh to, Bli, suba ada krama desane ane nepukin”
I Ketut Redana ane mara nganten duang bulan milu ngimbuhin sambilanga menain tegakne.
“Ah, tiang sing ngugu”
“Pidan tiang patuh cara Pak Nengah, kewala disubane liu krama desane pakrimik sakabedik jejeh mase keneh tiange. Tiang saja sing ngelah apa jumah, kewala anak breronge ento kone sing ja ngalih pipis dogen. Apa ja tepukina asal dadi manggo jeg plaibanga”
“Nyen to nepukin Yan?”
“I Kadek Merta, breronge ento kone macelep ke lemarine tur maid pipisne. Enu sweca widhine dugas ento ia konden seken-seken pules. Ngenggalang ia bangun dot ngejuk breronge, kewala adane dogen suba brerong, anak ngenah ilang”
“Tusing bakat baana ngejuk?”
“Tusing”
“Ada mase orta ne lenan, Bli” Ketut Redana buin nyelag
“Kenken to Tut?”
“Ne mara ibi kejadiane, Luh Kerti kurenane Bli Kadek Merta ane nepukin. Mas-masane telah mebrarakan di batarane. Cara ne malunan, sakebesik kalungne keser-keser cara ada ane maid. Ditu ia jerit-jerit ngidih tulung, mirib jejeh breronge, mas-masane ento buung palinge”
“Ilang breronge?”
“Nggih”
“Brerong?”
“Beneh!”
“Yan, gumi maju cara jani jeg enu mase Wayan Sadia ngugu tutur buka keto. Saja duang bulan suba mejalan, liu krama desane ane kelangan. Kewala yan brerong,..?”
“Beh! Pak Nengah diapin dadi kepala desa kewala mirib tusing taen ningeh orta krama desane di pengangguran sabilang wai” saut Pan Suci ngenggalang
“Beneh to, Bli, suba ada krama desane ane nepukin”
I Ketut Redana ane mara nganten duang bulan milu ngimbuhin sambilanga menain tegakne.
“Ah, tiang sing ngugu”
“Pidan tiang patuh cara Pak Nengah, kewala disubane liu krama desane pakrimik sakabedik jejeh mase keneh tiange. Tiang saja sing ngelah apa jumah, kewala anak breronge ento kone sing ja ngalih pipis dogen. Apa ja tepukina asal dadi manggo jeg plaibanga”
“Nyen to nepukin Yan?”
“I Kadek Merta, breronge ento kone macelep ke lemarine tur maid pipisne. Enu sweca widhine dugas ento ia konden seken-seken pules. Ngenggalang ia bangun dot ngejuk breronge, kewala adane dogen suba brerong, anak ngenah ilang”
“Tusing bakat baana ngejuk?”
“Tusing”
“Ada mase orta ne lenan, Bli” Ketut Redana buin nyelag
“Kenken to Tut?”
“Ne mara ibi kejadiane, Luh Kerti kurenane Bli Kadek Merta ane nepukin. Mas-masane telah mebrarakan di batarane. Cara ne malunan, sakebesik kalungne keser-keser cara ada ane maid. Ditu ia jerit-jerit ngidih tulung, mirib jejeh breronge, mas-masane ento buung palinge”
“Ilang breronge?”
“Nggih”
Kaposting olih bliyanbelog ring 6:33 PM 0 komentar Link
Label : Satua Bawak
Selasa, September 14, 2010
Pangawedar Indik Hak-Hak Azasi Manusia
Sami manusane mijil maduluran hak-hak sane pateh lan pastika tur malarapan kebebasan-kebebasan sane mabuat pisan. Perserikatan Bangsa-Bangsa maduwe tatuwek pacang nginggilang (nyunjung) nabdabang tur ngayomin hak azasi manusia saking swang-swang manusa. Tatuwek puniki ngawit saking Piagem Perserikatan Bangsa-Bangsa sane negesin unteng pakayun wangsa-wangsa ring jagatpada ngenenin hak azasi manusia sane mabuat pisan tur ring martabat lan kamatmian manusa. Ring sajeroning pangawedar indik hak azasi manusia, Perserikatan Bangsa-Bangsa mapiteges pastika pisan miwah sadarana ngenenin hak-hak sane pinaka druwen i manusa sacara adil. Hak-hak punika wantah druwen ida dane. Punika wantah hak ida dane. Hak-hak ida dane punika mangda kauningin. Patut sareng-sareng nyobiakang tur ngukuhang kawentenanipun gumanti mabuat ring ida dane miwah mantuk ring sasaman jana sane seosan.
Kaposting olih bliyanbelog ring 11:55 AM 2 komentar Link
Label : Pabligbagan
Rabu, September 08, 2010
Eedan Puja Trisandhya
Eedan Puja Trisandhya puniki wantah kaambil saking "Keputusan Mahasabha VI Parisada Hindu Dharma Indonesia (PHDI) Tanggal 9 september 1991 ring Jakarta". Eedan puniki sampun kemargiang ring krama umat hundi sedharma. Kenten sampun kawentenang ring pelajaran Agama Hindu ring sekolah-sekolah. Nah, mangkin tiang wantah negesin malih mangdene bhakti iraga sareng sami sida antar. Puniki sampun eedan Puja Trisandhya.
- ASANA
Ngambil sikap tegak lan tenang.
"OM PRASADASTHITI SARIRA SIWA SUCI NIRMALA YA NAMAH SVAHA".
- PRANAYAMA
Tincapang mangkin ring ngatur nafas.
- PURAKA = MENGHIRUP NAFAS ( OM ANG NAMAH )
- KUMBHAKA = MENAHAN NAFAS ( OM UNG NAMAH )
- RECAKA = MENGELUARKAN NAFAS ( OM MANG NAMAH )
- KARA SODDHANA
- Tengawan ring duur tengebot = ( OM SUDDHA MAM SVAHA )
- Tengebot ring duur tengawan = ( OM ATI SUDDHA MAM SVAHA )
- PUJA TRISANDHYA
- OM, OM, OM, BHUR BHUVAH SVAH,
TAT SAVITUR VARENYAM,
BHARGO DEVASYA DHIMAHI,
DHIYO YO NAH PRACODAYAT.
- OM, NARAYANA EVEDAM SARVAM,
YADBHUTAM YAC CA BHAVYAM,
NISKALANKO NIRANJANO,
NIRVIKALPO NIRAKHYATAH,
SUDDHA DEVA EKO,
NARAYANA NA DVITIYO ASTIKASCIT.
- OM, TVAM CIVAH TVAM MAHADEVAH,
ISVARAH PARAMESVARAH,
BRAHMA VISNU CA RUDRASCA,
PURUSAH PARI KIRTITAH.
- OM, PAPO`HAM PAPAKARMAHAM,
PAPATMA PAPASAMBHAVAH,
TRAHI MAM PUNDARIKAKSA,
SABAHYA BHYANTARAH SUCIH.
- OM, KSAMA SVA MAM MAHADEVA,
SARVA PRANI HITANKARA,
MAM MOCA SARVA PAPEBHYAH,
PALAYA SVA SADA SIVA.
- OM, KSANTAVYAH KAYIKO DOSAH,
KSANTAVYO VACIKO MAMA,
KSANTAVYO MANASO DOSAH,
TAT PRAMADAT KSAMA SVA MAM.
- OM, OM, OM, BHUR BHUVAH SVAH,
- PARAMA SANTHI
OM, SANTIH, SANTIH, SANTIH OM.
Kaposting olih bliyanbelog ring 9:15 AM 0 komentar Link
Label : Yadnya
Minggu, September 05, 2010
Nanoe Biroe - Boya Ja Superman
Tag : Chord Lagu Bali, Lirik, Kord, Nanoe Biroe, Boya Ja Superman
Author : Crew CakDag
Credit : http://bliyanbelog.blogspot.com
Intro : G
*
G Bm
Beli boya ja superman
C D
Sane ngidang mlaib kilat ke tongos adine
G Bm
Makeber ngoyor ke umah adine
C D
Rikala adi ngerasa rindu ken beli...
C A G
Beli boya ja superman...
Author : Crew CakDag
Credit : http://bliyanbelog.blogspot.com
Intro : G
*
G Bm
Beli boya ja superman
C D
Sane ngidang mlaib kilat ke tongos adine
G Bm
Makeber ngoyor ke umah adine
C D
Rikala adi ngerasa rindu ken beli...
C A G
Beli boya ja superman...
Kaposting olih bliyanbelog ring 8:50 AM 0 komentar Link
Rabu, September 01, 2010
Nyanggra Rahinan Nyepi
Rahajeng semeng sameton sami. Punapi gatra? Inggih kacunduk malih sareng tiang, bliyanbelog ring postingan indik conto-conto pidato mabasa bali utawi pidarta mabasa bali. Nah, ring rahina sane becik niki, tiang jagi ngicen conto pidarta bali sane ngambil tema "Nyanggra Rahinan Nyepi". Wiakti je rahinan jagat nyepi sampun lewat, ten wenten salah ne tiang ngamosting indik niki. Napi malih tiang nenten maduwe ide postingan sane lianan. Niki kari mandek ide, napi kaden sane cocok malih posting. Heheheheheh....! Inggih pang de je tiang akeh ngomong... nah, niki sampun conto pidarta bali Nyanggra Rahinan Nyepi.
Kaposting olih bliyanbelog ring 8:48 AM 7 komentar Link
Label : Pidarta Bali


text:
Ri kala kapetengan akéh anaké kema-mai ngalih Galang. Wénten sané nglanglang kalangwan ka segara-gunung. Sané tiosan ngasraya (nyraya) ka pura-pura sané doh-doh. Sané lianan wénten mekemit ring genahé sané sengkil tur tenget. Wénten malih sané nyilib-nyilib ngojog sétra wengi-wengi. Akéh malih utsaha anaké ngepungin galang kadi malaib labuh ngepung ané tusing tawang.
Nanging boya samian anaké seneng ngamargiang utsaha kadi punika ri kala ngrereh galang. Lian daging pekayunan, tios utsaha sané kamargiang. Lian “bebaktan” saking pelekadan, ten pateh margi sané kepanggihin. Punika mawinan ring pakraman raris wénten ucap di galengé ngalih galang. Galeng punika isin pedeman. Pedeman punika jumah. Jumah mateges ngoyong. Ngoyong punika ten malih kema-mai, utawi cutet nengil.
Tunggal atur, wénten margi utawi utsaha sané nénten pateh. Yén kanirgamayang, wénten sané ngindeng kadi kedis sesapi. Tungkalikannyané, wénten sané nengil di bada kadi sampi. Sesapi sané nambung ngiderin langit ten uning tanah punika baat. Sampi sané makipu di endut ten weruh langit nika ingan.
Lian pamargi, pateh tetujon. Nanging maka kalih buron punika ten ngeh déwékné ten weruh ring napi genah galangé. Ané ngadén ditu, majalan kema. Ané ngadén dini, nengil dogén. Sapunika taler manusané pateh sakadi buron (pashu) sané mategul antuk tali (pasha), ubuhan Betara Siwa (Pashupati).
Sira sané patut sira sané iwang, ten sida keuningin yén katilik wantah saking margi sané kaduluh. Ring tatwa kaucap, sira sané neked nika sané patut. Sira sané ten neked nika sané iwang. Margi sané ngranayang manusa maparek ring galang, nika kasengguh margi patut. Utsaha sané ngranayang manusa ngedoh-ngedohang saking galang, utawi ngancan meteng-metengan, kabaos margi iwang.
Réh punika, galang kapanggih boya sangkaning luas joh, boya sangkaning wantah pules di pedeman. Dados taler kaucap kadi puniki; galang punika boya sangkaning tapa-brata, taler boya sangkaning ten matapa ten mabrata. Boya sangkaning upakara bebantenan, taler boya sangkaning ten maupakara bebantenan. Raris, sangkaning napi galang punika? Manut pawarah tatwa, sangkaning utsaha tepet. Tepet punika sakadi angadu tungtung ing rwi (ngadu muncuk dui), utawi ngadu muncuk jaum, utawi ngatepang kabel listrik. Yén sampun tepet galang punika niscaya kapanggih. Yén ten tepet, tapa-brata lan upacara punika kasasar.
Dang Hyang Kamalanatha ring Kakawin Dharma Shunya majar, “ri pantara nikang rwa mungguha kita”, sané mateges di tengahan sané kekalih punika genahang idepé. Galang punika boya suarga, boya neraka. Réh suarga utawi neraka punika waluya tetegulan keneh, sakadi suka lawan duka.
Ujar tatwa, galang punika sane dados dasar iwang patut. Yén galang kapanggih nika patut. Yén peteng kapanggih nika iwang. Tatwa punika lian saking agama sané ngutamayang tata cara ri kala nilik iwang patut. Wénten tata cara sané kaiwangan olih dresta, wénten sané kapatutang. Punika mawinan sering kapanggih margi lan cara yadiastun kapatutang olih agama nanging ten tiba ring tetujon. Peteng mawali peteng.
Kaketus saking :
* Koran Bali Post


text:
Sabtu, Agustus 29, 2009
Wewangsalan
Wewangsalan puniki pateh sakadi tamsil ring Bahasa Indonesia. Wewangsalan kruna lingganipun "wangsal" sane artinipun "lampah", polih pangiring "an" dados "wangsalan", kaduipurwayang dados "wewangsalan", artinipun lelampahan saparipolah kalih kahanan janma, sakadi sasimbing sane sada pedas suksmanipun.
Kaposting olih bliyanbelog ring 9:51 AM 0 komentar Link
Rabu, Agustus 26, 2009
Bebladbadan
Bebladbadan kruna lingganipun "babad" artinipun tutur jati sane sampun kalampahan riin. Babad taler maarti abas wiadin basang kebo, banteng, utawi kambing. Sasampun polih seselan "el", pangiring "an" lan kaduipurwayang dados bebladbadan sane mateges kruna bebasan, kaanggen papiringan, saha madue purwakanti (bersajak).
Kaposting olih bliyanbelog ring 5:01 PM 2 komentar Link
Senin, Agustus 24, 2009
Satua Bali : Sampik Ingtai
Satua Sampik Ingtai wantah silih sinunggil satua bali sane kadadosang geguritan. Geguritan puniki sampun lumrah ring desa pakraman, kanggen buatang satua sajeroning ilen-ilen makadi Arja, Drama Gong, miwah sane lianan. Punika mawinan i raga sareng sami patut uning ring daging caritannyane, taler kaaptiang mangda mrasidayang nembangang pupuh sane ngawangun geguritan punika.
Kaposting olih bliyanbelog ring 1:33 PM 3 komentar Link
Label : Satua Bali
Pupulan Sesonggan Bagian 1
Sekadi ring postingan tiang dumun, ne mangkin tiang jagi ngecenin akidik antuk conto-conto sesonggan. Ring penjelasan sesonggan, semeton sami dados ngawacen malih ring artikel indik sesonggan iriki. Inggih pang ten makeh tiang ngorta, niki pupulan sesonggan sane sampun tiang polih.
Kaposting olih bliyanbelog ring 9:45 AM 1 komentar Link
Geguritan Utawi Tembang Pupuh
Geguritan nika wantah sastra kuno sane maduwe ciri sastra klasik utawi kuno sane "bersifat anonim", artine nenten kauningang sira sane ngawi sastra punika. Puniki santukan daweg zaman nika sang sane ngawi nenten maduwe manah antuk "menonjolkan diri" lan karyan-karyannyane wantah gelah sareng sami.
Kaposting olih bliyanbelog ring 8:59 AM 4 komentar Link
Label : Tembang


text:
- PUPUH DANGDANG GULA
Swasti astu atur titian ngawit, Mogi Betara kawitan sueca, Nyirat wara nugrahane, Cihna bakti titian katur, Mangkin titian katur, Mangkin titian ngayah ngurit, Arya Tangkas murdan gita, Titiang pangkah nganggen kidung, Anggen suluh kahuripan, Atur titian akeh ten manut ring indik, Ledang ugi ngampurayang.
- PUPUH SINOM
Maring Klungkung madeg nata, Sri Dalem Ketut Ngelesir, Abih patih Arya Tangkas, ring Kertalangu mapuri, madue putra asiki, Tangkas Dimade kawuwus, Bagus kadi Hyang Semara, solah dane sadu budi, Aji Budi, Lintang saying maring putra.
- PUPUH SINOM
Raris wenten anak prapta, Tangkas Dimade nakenin, “Parab jero sapa sira, Napi wenten ruruh mriki ?”, Sang Atiti gelis nyawis, “Mamor wastan titian Ratu, Titiang makta suwala patra, Swala patran Dalem pingit, Jagi katur, maring aji Arya Tangkas”.
- PUPUH MIJIL
Raris muus, Dane putra gelis, “Ampurayang jero, Mangkin ten wenten ajin titiange, Nuni ka tegal mapikat paksi, Ring sampune lingsir, Wawu ida rauh”.
- PUPUH MIJIL
Nimbal nyaur, I Mamor ne mangkin, “Yan punika reko, Tulungin ja dewek titiange, Aturang ja swala patra niki, Maring dane aji, Prade sampun rauh”.
- PUPUH MIJIL
Sakeng nulus, Dane putra raris, Nampi surat kaot, Kagenehang ring duur mejane, I Mamor matilar sada gelis, Ring sampune lingsir, Arya Tangkas rauh.
- PUPUH PUCUNG
Kenyem alus, Tangkas Dimade mawuwus, “Kenak aji prapta, Nuni wenten anak prapti, Kucap ipun, Maka Dutan Ida Dalem.
- PUPUH PUCUNG
Ipun rauh, Makta swala patra tuhu, Katur maring yayah, Durusang aji ngwacenin”, Sapuniku, Atur dane bakti pisan.
- PUPUH SINOM
Arya Tangkas raris ngucap, “Encen surate ‘nto cening”, Sang putra raris ngaturang, Swala patra maringaji, Arya Tangkas gelis ngambil, Tur ngwacen rerepi iku, Nadak bawan dane ucem, Maplengek baos ngerimik, daah-duuh, Namplak paa nyesel raga.
- PUPUH MASKUMAMBANG
“Duh Betara, Titiang nyewaka ring Gusti, Baktin titian ajeg, titian mugpug dusta sami, mangda jagate rahajeng.
- PUPUH MASKUMAMBANG
Sakewanten, Dusta corahe ne mangkin, Jeg ipun magenah, Ring dewek titiange wiakti, napi wenten iwang titian”.
- PUPUH MASKUMAMBANG
Dane Oka, Raris mataken ring aji, “Aji dewan titiang, dados aji nadak sedih, Napi sane mangawinang?”.
- PUPUH PANGKUR
Arya Tangkas raris ngadeg, Netrane nirek praraine barak biing, ngucap ring putra banglus, “Jlema nista saja iba, Sayang kai teken iba sing mangitung, nuntun iba selid sanja, solah iba apang luih.
- PUPUH PANGKUR
Dadi kene solah iba, Matungkas pesan teken pangaptin kai, Solah ngletehin negantun, Pangkah teken Ida Dalem, Diapin iba panak kaine abatu, kai tusing pariangen, urip iba bancut kai”.
- PUPUH GINADA
Wawu punika sang yayah, Sang putra kemengan gati, Ten uning ring parindikan, Raris matelanan matur, “Inggih aji dewan titian, ledang aji, Miarsayang atur titiang.
- PUPUH GINADA
Bakti titian maring Dalem, Sakeng riin nyantos mangkin, Sampunang ja pangkah nyoba, Maliat titian ten purun, Ledang aji mangayunang, Wenten manggih, titian masolah dursila”.
- PUPUH GINADA
Gusti Biang ngucap nimbal, “Kayun-kayunang ja beli, Sira maosang Sang Putra, Masolah sane ten patut, Dursila ring Ida Dalem, Siang wengi, Sareng titian ring jeroan”.
- PUPUH DURMA
Arya Tangkas muus “ne tegarang baca, Surat Dalem seken gati, Nitah ngamatiang, Ane ngaba surat Ida, Wireh solahne durbudi, Tura ne ngaba, Panak I raga apadidi”.
- PUPUH DURMA
Okane raris kaoros ngungsi setra, Raris ngucap sada nengkik, “Ih jlema dursila, Satondene iba Bangka, Enggalang malu mabakti, Pang Atman iba, Di niskala tusing paling”.
- PUPUH SEMARANDANA
Sang putra raris manangis, “Inggih Ratu Hyang Betara, Prade yukti titian kaon, Durus lebok atman titian, Prade titian nenten iwang, Titiang nunas suecan ratu, Icen titiang linggih melah”.
- PUPUH DURMA
Ring sampune dane putra puput muspa, Kayunne lascarieng pati, matur ring sang Yayah, “Inggih aji dewan titian, Yan ten dados andeg malih, Mangkin durusang, Bancut urip titian gelis”.
- PUPUH DURMA
Arya Tangkas mangunus keris pusaka, Tan madue kayun asih, Okane karancab, sapisan ngemasin seda, Atmane malecat gelis, Para Dewata, Mendak antuk Joli Manik.
- PUPUH SINOM
Wawu seda Ida Putra, Tedun sabeh sanding rawi, Cihna sedan sang susila, Arya Tangkas bingung paling, Layon okane kalingling, Metu nyesel maring kayun, Raris ngelut layon oka, “Cening ampurayang aji, lalis ajung, mancut premanan I Dewa.
- PUPUH SINOM
Yen cening sing matiang yayah, Aji kesengguh sing bakti, Nah mara sji matlektek, Ulihan ngetohang bakti, Pianake nemasin urip, Nirdon aji matih agung, Pegatin perti sentana”, Arya Tangkas budal raris, Nyungkan kayun, Siang wengi nyesel raga.
- PUPUH GINADA
Gatran dane Arya Tangkas, Nyedayang oka padidi, Kapireng olih Sri Dalem, Tan sipi kagiat Sang Ratu, Raris mangutus parekan, Ngandikain, Arya Tangkas ka puri.
- PUPUH GINADA
Arya Tangkas Nenten tulak, Ring Ida Dalem manangkil, Dalem raris mawecana, “Kenken unduk Paman Agung, Nyalanang titah manira, Nyungsang Gati, Teken pangapti manira”
- PUPUH GINADA
Arya Tangkas matur nimbal, “Titiang rauh mikat paksi, Panak titian makta surat, Ring surat punika mungguh, Ne ngaba patut matiang, Reh durbudi, Maring anggan Ratu Dalem”.
- PUPUH SINOM
Ida Dalem raris ngucap, “Suba krasa baan mami, Duges Paman tusing jumah, Mamor ngaba surat mami, Ia patut mgemasin mati, Wireh langgana ken ingsun, Panak Paman nampi surat, Tur Paman tusing nyelehin, Gelis mancut, Jiwa pramanan pianak.
- PUPUH SINOM
Baktin Paman teken gelah, Tusing ada manyamenin, Manira suksema pesan, Nanging ada nyangsih bedik, Wiwekane sing kagisi, Kala mundut titah ingsun, Ento ne ngawinang Paman, Nepukin unduke jani, Salah sengguh, Panak beneh bakat matiang.
- PUPUH PUCUNG
Ingsun weruh, Paman pasti nyesel kayun, Eda Paman sebet, Luh Kayu Mas rabin mami, Icen ingsun, Paman manganggon kurenan.
- PUPUH PUCUNG
Rabin ingsun, Mobot tigang sasih sampun, Ditu warih nira, Eda Paman manyampuhin, Benjang pungkur, Embas putran nyambung warga.
- PUPUH GINANTI
Arya Tangkas raris matur, “Pican ratu luih gati, wantah suksma atur titiang”, Raris dane nglungsur pamit, maring jero sampun prapta, Gusti Biang nyanggra aris.
- PUPUH GINANTI
Arya Tangkas raris nutur, Nartayang indike mangkin, Gusti Biang ledang pisan, Mamenyan asih kumasih, Raris embas dane putra, Muwabawa bagus pekik.
- PUPUH DURMA
Pangeran Tangkas Kori Agung parab putra, Bakti maring ibu aji, Solahe susila, Dane maneduang warga, Tangkas Kori Agung luih, warga utama, wari Dalem ne wiakti.
- PUPUH DURMA
Sapunika katur Gita Arya Tangkas, Patih Agung satieng Gusti, Anggen tetuladan, Baktine ring murdan jagat, Kirang langkung sinampuri, Ngiring puputang, Sineb antuk prama Santi.
* http://te-in.facebook.com/topic.php?uid=77251754653&topic=11029


text:
Kruna geguritan ring Kamus Bali – Indonesia witnyane saking kruna "gurit sane mateges gubah, karang, utawi sadur"(Depdikdas Prop. Bali, 1991 :254), lan ring Kamus Umum Indonesia kategesin "geguritan punika witnyane saking kruna gurit sane mateges sajak utawi syair" (Poerwadarminta, 1986 :161). Ring Kamus Kawi Indonesia, "gurit artine goresan, dituliskan" (Tim Penyusun, 1996:118).
Ciri sane paling jelas ring geguritan wantah kawenten pupuh-pupuh sane ngawangun geguritan punika makadi : Pupuh Pucung, Durma, Sinom, Pangkur, Smarandhana, Dandang, Ginada, lan Demung. Punika mawinan ritatkala i raga ngawacen geguritan nenten pateh sakadi ngawacen karya sastra sane ngranjing ring kategori prosa.
Geguritan punika kawacen sambilang nembang. Karya sastra pupuh-pupuh puniki kaiket antuk aturan makadi : pada lingsa, pada lan carik. “syarat-syarat sane kawastanin pada lingsa inggih punika baris ring tiap bait (pada) akehne suku kata ring tiap-tiap baris (carik) lan suaran untat tiap-tiap baris” (Agastia, 1980 :17).
Antuk penjelasan-penjelasan punika, dados kaambil simpulan geguritan inggih punika ciptaan sastra sane "berbentuk" syair sane kawacen sambilang katembangin(pupuh). (*bb/pph)


text:
Wewangsalan puniki kawangun antuk lengkara kalih palet utawi carik. Lengkara sane riinan sakadi "sampiran", indik daging kahiun sang ngucap, kewanten kantun makubda (ilid) suksmanipun. Lengkarane sane pungkuran punika daging sajati, sane nerangan suksmanipun tur mawirama kalih mapurwakanti (bersajak). Wenten taler sane nenten ngucapang lengkarane pungkuran, antuk kasengguh sami anake sampun ngerti ring suksmanipun. Ring asapunapine kawangun antuk lelampahan ring pawayangan. Ki Dalang ngawi satua bawak babaudan, nyimbingin sinalih tunggil sang nonton sane saud (iwang) laksananipun. Wenten taler sane mawangun gambar (karikatur).
Ring sor puniki wenten makudang-kudang wewangsalan luiripun :
- Asep menyan majagau, suksmanipun = nakep lenggar aji kau
- Ada tengeh masui kaput, suksmanipun = ada keneh mamunyi takut
- Bakat kocok misi isen, suksmanipun = awak bocok tuara ngasen
- Bangbang dadua ken ceburin, suksmanipun = bajang dadua ken anggurin
- Be lele mawadah kau, suksmanipun = suba jele mara tau
- Bedeg majemuh bangsing di banjar, suksmanipun = jegeg buin lemuh langsing lanjar
- Baju gadang potongan gantut, suksmanipun = tuyuh magadang tuara maan entut
- Buangit kali gangsa, suksmanipun = magae lengit ngamah gasa (kereng)
- Buah sabo mawadah klukuh, suksmanipun = awak bodo buin angkuh
- Cekcek poleng temisi bengil, suksmanipun = desek ngereng gisi nengil
- Clebingkah beten biu, suksmanipun = gumi linggah ajak liu
- Dagdag candung selem samah, suksmanipun = berag landung kereng ngamah
- Delemk sangut merdah tualen, suksmanipun = medem bangun ngamah dogen
- Dija kacang ditu komak, suksmanipun = dija pejang ditu jemak
- Eber-eber ilih, suksmanipun = bebeger baan nyilih
- Gamongan kladi jae, suksmanipun = omongan dadi gae
- Gedenan padange teken gondane, suksmanipun = gedenan tandange teken gobane
- Gonda godeg bakat kukur, suksmanipun = goba jegeg baan pupur
- Idup kedele mati kacang, suksmanipun = idup jele mati sayang
- Jempiit batan biu, suksmanipun = ngajengit ajaka liu
Inggih amunika dumun saking tiang indik weangsalan lan conto-contone. Benjang-benjang yan wenten galah malih jagi lanturang tiang. Dumogi mawiguna!(*bb/bsp)
Kaketus saking :
*Buku Basitha Paribasa


text:
Merine bengil ento masih jemet pesan teken Pan Meri. Yening Pan Meri nuju ngarit jeg nutug di durine sambila munyi kwek….kwek…. kwek….! Bagia atine Pan Meri ngelah ubuhan jemet buka keto. Diastun tuah aukud turin bengil sakewala mawiguna pesan marep Pan Meri.
Kacerita galahe suba sanja. Pan Meri lakar ngemaang amah merine. Pan Meri lantas ngaukin ri…ri….ri…ri…! Nanging merine tuara ada. Sengap paling Pan Meri mengalihin kema mai masih tuara tepukina. Pan Meri lantas nuluh telabah ngalihin sambilanga mangaukin, naler masih tuara ada. Kanti suba sandikala Pan Meri ngalihin tusing masih tepukina merine.
“Uduh….Dewa ratu. Dija ya merin titiange. Dadi bisa tusing ada, kija lakuna malali. Len suba sandikaon buin kejep dogen suba peteng sinah lakar tusing tepuk apa!” Uyang paling kone Pan Meri sada sedih merine tuara tepuka.
Saget nangked kone Pan Meri di tanggun telabahe beten punyan asem, ada batu gede. Ditu kocap tongose tenget tur pingit. Sedek bengong Pan Meri, jeg teka anak gede selem, siteng tur tangkahne mabulu. Paliatne nelik tur gigine rangap macaling. Pan Meri kesiab takut nagih malaib sakewala batisne lemet awakne ngetor. Anake gede selem ento meekin Pan Meri.
“Suba sandikaon adi enu masih kema mai. Apa kalih dini, Pan Meri?” keto omongne I gede selem.
Ngejer Pan Meri nyautin, “Icang ngalih merin icange. Suba sanja konden mulih. Pedalem, icang ngelah meri tuah aukud!”
“Ooh…keto. Mula saja tuni sanjane ada meri mai ngelangi. Nah jani jemakanga ja, antiang dini!”
I gede selem maselieb ka durin batune. Pan Meri mara ningeh keto prajani ilang takutne. Kendel atine buin bakata merine. Suba keto teka I gede selem ngaba meri, bulune alus awakne kedas tur jangih pesan munyine.
“ene merine, Pan Meri?”
“Tidong, meri icange anak bengil!”
Buin I gede selem mesuang meri. Jani merine mokoh tur kedas nyalang. Yen adep sinah bakal maal payu.
“Ane ene merine?”
“Tidong, meri icange berag tur bengil!”
Kacarita suba liu pesan I gede selem mesuang memeri. Sakewala Pan Meri setata ngorahang tidong, kerana mula saja merine makejang ento tidong merine Pan Meri. Suba keto I gede selem buin ngomong.
“Beh…adi makejang tidong. Lamun keto aba suba makejang merine ento!”
“Aduh…, icang tusing bani, ento tusing icang ngelah. Meri icange tuah aukud, berag tur bengil!” masaut Pan Meri.
“Ne mara jadma patut. Tumben jani kai nepuk jadma buka Pan Meri. Eda takut…, merine bengil ento mula kai ane ngaba. Nah.., duaning Pan Meri maparisolah sane patut tur tusing loba, kai jani ngemaang meri buin aukud. Melahang ngubuh apang bisa nekaang hasil. Ne jani aba merine mulih!”
Tan sipi kendelne Pan Meri nepukin merine mulih. Mare keto saget I gede selem ilang tur di samping batune gede ada meri buin aukud. Pan Meri ngaturang suksma tur nglantas mulih ngaba meri dadua.
Kacerita meri Pan Meri suba mataluh makelo-kelo mapianak. Liu pesan jani Pan Meri ngelah meri. Ia jani dadi sugih ulian madagang memeri. Keto yening dadi jadma maparisolah utawi malaksana patut, tusing loba, nyak buka cara Pan Meri, sinah kapaica wara nugrah sane nekaang bagia. (*bb/stb)
Kaketus saking :
* Buku Pupulan Satua Bali
* http://baliohbali.blogspot.com/2009/03/satua-bali-pangangon-bebek.html


text:
Jumat, 17 Oktober 2014
Nglimbakang Wewangsan Kruna
NGLIMBAKANG WEWANGSAN KRUNA
Sakadi ketah sane kauningin ring palajahan Basa Indonesia, ring Basa Bali wenten makudang-kudang kruna. Kruna ring basa Indonesia kabaos “kata”. Wewangsan kruna ring sajeroning Basa Bali kapalih sakadi ring sor puniki, minakadi:
1. Kruna Aran (kata benda)
Kruna aran ring basa Indonesia kabaos “kata benda”. Kruna aran kapalih dados kalih soroh inggih punika kruna aran sakala lan niskala.
a. Kruna aran sakala imbane: meja, bangku, kursi, jendela, pintu, umah, buku, tembok, pulpen, tas, msl.
b. Kruna aran niskala: angin, suarga, suara, bhatara, dewa, idep, pitara, msl.
2. Kruna Kria (kata kerja)
Kruna kria ring basa Indonesia kabaos “kata kerja”. Kruna kria kapalih dados duang sorong inggih punika kruna kria lumaksana utawi kata kerja aktif lan kruna kria linaksana utawi kata kerja pasif. Ceciren kruna kria lumaksana ketahnyane polih seselan {-um-} lan ceciren kruna kria linaksana ketahnyane polih seselan {-in-}, pangater {ka-}, lan pangiring {-a}
a. Kruna Kria lumaksana (kata kerja aktif) imbane: jumujug, sumaur, umatur, nyampat, mabaib, ngoreng, nyiam, nendang, ngumbah, msl.
b. Kruna Kria Linaksana (kata kerja pasif) imbane: tinandur, katanjung, katebek, kagoreng, plaibanga, tendanga, msl.
3. Kruna Kahanan (kata keadaan)
Kruna kahanan kabaos kata keadaan. Kruna kahanan sane ketah upami: panes, dingin, gede, cenik, tua, bajang, mokoh, berag, endep, selem, putih, seger, msl.
4. Kruna Wilangan (kata bilangan)
Kruna wilangan ring basa Indonesia kabaos kata bilangan. kruna wilangan ring basa Bali kapalih dados kalih soroh inggih punika kruna wilangan wit-witan lan undagan.
a. Kruna Wilangan Wit-witan malih kakepah dodos tigang soroh inggih punika:
1) K. W. Wit-witan sane mabungkulan (utuh): sa, dua, telu, pat, lima, msl.
2) K. W. Wit-witan sane marupa pahan (per bagian): atenga, asibak, teluan, apah empatan, msl.
3) K. W. Wit-witan sane marupa takehan (takaran): asopan, aceeng, alingseh, apacek, akilo, msl.
b. Kruna Wilangan Undagan (tingkatan): kasa, karo, katiga, kapat, kalmia, kanem, kapitu, kasanga, msl.
5. Kruna Pangentos (kata ganti)
kruna pangentos ring basa Indonesia inggih punika kata ganti. Kruna pangentos kapalih dados tigang soroh inggih punika:
a. Kruna Pangentos Jatma kapertama (Kata ganti orang pertama) imbane: Titiang, tiang, cang, dewek, raga, iraga.
b. Kruna Pengentos Jatma kaping kalih (Kata ganti orang kedua) imbane: ragane, jerone, cai, nyai, cokor iratu, msl.
c. Kruna Pangentos Jatma kaping tiga (Kata Gati orang ketiga) imbane: Ipun, ida, dane, msl.
6. Kruna pangarep (kata depan) upami: di-, ka-, i-, ring-, msl.
7. Kruna panyambung (kata sambung)
Kruna panyambung kakepah dados kalih soroh inggih punika:
a. Kruna panyambung sampun janten upami: sawireh, sakewala, yadiapin, tur, nanging, laut, teken, msl.
b. Kruna panyambung dereng janten: Kacrita, winursita, warnanen, kancit, msl.
8. Kruna Pidarta (kata keterangan)
Kruna pidarta kaperang dados kalih soroh inggih punika:
a. Pidarta indik genah upami: di Warung, di tegal, ring alase, ba daja, msl.
b. Pidarta indik dauh upami: abulan, ituni, semengan, atiban, msl.
9. Kruna pateket (kata sandang)
Kruna pateket wenten sane nyinahang:
a. Wastan jatma: I, Ni, Gede, Luh, msl.
b. Mautama: Sang
c. Suci: Dang
d. Niskala: Hyang Widhi
e. Suci Niskala: Dang Hyang
f. Utama Niskala: Sang Hyang
10. Kruna pituduh (kata seruan)
Kruna pituduh kaperang dados kalih inggih punika kruna pituduh sane marupa tetuladan lan nyinahang rasa minakadi:
a. Marupa tetuladan suara upami: Bur, Dug, Dar, Blar, Byur, Plah, Suit, Briak, msl.
b. Marupa nyinahang rasa: duh, ah, beh, ih, dewa ratu, uduh, aduh, wih, msl.
11. Kruna paneges (kata penegas)
Kruna sane rumasuk paneges lengkara imbane: Sih, Ja, Ya, Ko, dogen, gen, msl.
Sumber Belajar:
1. LKS Padma Kelas IX (MGMP Bahasa Bali Kabupaten Jembrana)
2. Buku Paket Mekar Wangi Kelas IX
3. Buku Tata Bahasa Bali
Langganan: Entri (Atom)


text:
Wenten katuturan satua Raksasa magoba aeng, kabinawa tur ngreresin pisan tan pendah Sang Kalantaka. Raksasane punika mawasta Nilarudraka. Kalintang sueca wiakti Ida Bhatara Rudra ring ipun mapaica waranugraha sane marupayang kesaktian mautama. Majalaran paican Ida punika mawastu ipun tan prasida kapered antuk sakancan senjata, napi malih pacang sida kapademang olih manusa, denawa miwah Dewata.
Riantukan ipun punika rumasa tekening padewekan purusa, sakti tanpa tandingan, raris metu manah ipun sane boya-boya, minakadi ipun mamunyah, wimoho, stata brangti, ngapak-apak, tan mari nyapa kala aku.
Sekancan parilaksanan ipun stata ngardi res sang ngantenang. Duaning asapunika kawentenang ipune para panjak rauhing para Ratune ten wenten sane purun sami ngandep kasor.
Kabawos sane mangkin sami para Ratune sane wenten ring jagate prasida kakasorang olih ipun. Riantukan asapunika, raris sane mangkin ipun ngelanturang tetujonnyane ngelurug Suargane. Sapetekan ipune ke Suarga kasarengin olih bala wadua raksasa sane ebek jejel ten kaetang makuehnyane tur sami dahat wirasa tankapangpangan. Para Dewata miwah Resin ambarane, tan prasida nangkepin panglurug I Detia Nilarudraka. Riantukan asapunika raris pada Dewatane ring Suarga sami malaib ngarereh genah masingidan.
Kacarita sane mangkin para Dewatane ring genahe masingidan ngawentenang paparuman sane matetujon ngerincikang naya upaya mangda prasida ngasorang I Detia Nilarudraka. Peparuman punika kamanggalaning olih Bhegawan Wrhaspati sane gumanti pradnyan tur waged ring wiweka.
Manut penarkan Bhagawan Wrhaspati, Detia Nilarudraka wantah prasida kakasorang olih putran Ida Bhatara Siwa sane maprarai gajah. Risampune asapunika wenten pangandikan Bhagawan Wrhaspati sane nyalarang pikayunan, para Dewatane sumingken bingung, santukan sampun kauningin Bhatara Siwa durung madue putra.
Turmaning Bhatara Siwa duk punika kanjekang ngelaksanayang yoga samadi ring gunung Kailasa, semalihe para Dewatane tan wenten sane purun ngusak-asik yogan Ida santukan jerih pacang keni pastu. Paka pamutus daging bebaosan sajeroning paruman, wantah Bhatara Smara sane kajudi pacang ngoda yogan Ida Bhatara Siwa, mangda sida kalebarang, turmaning mangda Bhatara Siwa prasida matemu awor salulut ring rabin Ida Dewi Uma, ngelantur prasida pacang madue putra maprarai gajah.
Tan asue, raris rauh kocap Sang Hyang Smara ring pucak gunung Kailasane genah Ida Bhatara Siwa nangun Yoga Semadi. Irika raris Sang Hyang Smara nibakang panah Idane, tur ngenenin ulun arsan Ida Bhatara Siwa. Indike punika sane ngawinan yogan Ida Bhatara Siwa mawastu buyar, tur metu pikayun Idane arsa pacang awor salulut ring rabinida Dewi Uma.
Sane mangkin kacrita Ida Bhatara Siwa jagra saking yoganida, kaaksi Sang Hyang Smara ayat ngenahang gandewa sane kaanggen manah Bhatara Siwa ring payogan. “Sang Hyang Smara sane ngawinang yogan manirane buyar.” Sapunika kapikayun olih Ida Bhatara Siwa yoganida mawastu buyar mawit sangkaning kabencana olih Sang Hyang Smara.
Punika awinan Ida Bhatara Siwa kalangkung duka, mawastu saking netranida sane katrini metu agni angabar-abar nuju tur ngeseng Sang Hyang Smara mawastu Ida pramangkin dados awu. Para dewatane sane ngutus Sang Hyang Smara sami rumasa iwang tur ngaksama. Pabuat para Dewatane ngutus Sang Hyang Smara wantah sumangdane I Detia Nilarudraka presida kapademang turmaning Suargane prasida rahayu rahajeng.
Kaceritayang sane mangkin Ida Sang Hyang Ratih uning indik rabinida, sampung seda kageseng olih Bhatara Siwa. Sang Hyang Ratih raris tangkil ring Bhatara Siwa tur mapinunas sumangdenya Bhatara Siwa ledang ugi ngurip malih rabinida, Sang Hyang Smara kadi jati mula. Sakewanten Bhatara Siwa ten kayun malih ngurip Sang Hyang Smara.
Hyang Ratih banget mapinunas mangda Bhatara Siwa ledang ngeseng Sang Hyang Ratih, gumanti mangda macihna Ida ngelarang pati brata tur awune prasida matunggalan. Riantukan banget lab kedeh pisan pinunas Sang Hyang Ratih, raris Bhatara Siwa nagingin pinunas Sang Hyang Ratih, raris Ida kageseng antuk netra katrini tur sida nunggal. Punika awinan Sang Hyang Smara Ratih tan madue stula sarira. Santukan Bhatara Siwa sampun keni panah Sang Hyang Smara mawastu pekayunan Ida kaliput raga kasmaran nglantur awor salulut ring rabi, sane ngranayang Dewi Uma mobot.
Risampune Bhatara Siwa awor salulut, Dewi Uma malih mapinunas ring rakan Ida, mangda Sang Hyang Smara lan Sang Hyang Ratih kaurip malih. Sakewanten Bhatara siwa nenten nagingin pinunas Dewi Uma pacang nguruip malih Sang Hyang Smara lan Sang Hyang Ratih. Bhatara Siwa wantah nglugrayang awun Sang Hyang Smara lan Sang Hyang Ratih kasambehang ring jagate. Sang Hyang Smara prasida nyusup ring pakayun sang purusa, lan Sang Hyang Ratih nyusup ring kapayunan sang pradana. Punika awinan purusa pradana rauh amangkin ten prasida kapasahang, sane pacang gumanti ngawerdiang jagate.
Sane mangkin kabawos, rikanjekan Dewi Uma mabebaosan sareng Bhatara Siwa, kancit wenten gajah petak druwen Ida Bhatara Indra sane mawasta Airawana ngelintang ring ajeng Ida. Indike punika sane ngawinang Dewi Uma dahat tengkejut ngaksi kawentenang gajahe punika, sane ngeranayang Dewi Uma ngembasang putra sane mapesengan Sang Hyang Gana sane maprarai gajah.
Wawu embas Sang Hyang Gana, raris kapangandikayang olih para Dewatane mangde nyiatin I Detia Nilarudraka, mawit sangkaning pekayun Hyang Parama Wisesa, awinan satunggil Sang Hyang Gana katigtig ten mari angganida ngagengan, tur pramangkin duur. Kala punika Sang Hyang Gana raris munggel siung Idane asiki kaanggen sanjata sane pamuput prasida mademang Detia Nilarudraka. Mawinan Suargane rauh mangkin sida rahajeng sane pinaka tatujon utama manusane.


text:
Jl. Raya Denpasar - Gilimanuk, Desa Lalanglinggah. Selemadeg Barat - Tabanan Antasari Bali 82113
Jl. Pantai Balian, Selemadeg Barat, Br. Pengasahan, Desa Lalanglinggah, Kec. Tabanan, Bali, Indonesia. Antasari Bali 82162
Jl. Pantai Balian 83F. Br. Pengasahan. Desa Lalanlinggah Antasari Bali 82162
Jalan Marga Garuda, Banyuwedang, North West Bali National Park Banyuwedang Bali 81155
Banyuwedang - North West Bali National Park Banyuwedang Bali 81155
Jl. Suraberata, Desa Lalang linggah, Selemadeg Barat, Tabanan Antasari Bali 82162
Balian Beach, Br. Pengasahan, Desa Lalanglinggah, Kecamatan Selemadeg Barat Antasari Bali 82162
Jln. Denpasar-Kintamani KM 38 No 198, Br. Penginyahan Ds. Puhu Payangan Bali 80572


text:
Jalan Pengubugan Gang Kayu Nagasari No 7 Banjar Silayukti Kerobokan, Bali 80361 0.16 km
Jalan Raya Canggu , Perumahan Tirta Graha No 02, Banjar Anyar Kaja Canggu, Bali 80361 0.53 km
Jalan Bumbak Dauh Umalas 2, Banjar Anyar Kelod Umalas, Bali 80361 1.96 km
Jl. Pantai Balian, Selemadeg Barat, Br. Pengasahan, Desa Lalanglinggah, Kec. Tabanan, Bali, Indonesia. Antasari Bali 82162
Jl. Pantai Balian 83F. Br. Pengasahan. Desa Lalanlinggah Antasari Bali 82162
Jalan Marga Garuda, Banyuwedang, North West Bali National Park Banyuwedang Bali 81155
Banyuwedang - North West Bali National Park Banyuwedang Bali 81155
Jl. Suraberata, Desa Lalang linggah, Selemadeg Barat, Tabanan Antasari Bali 82162
Balian Beach, Br. Pengasahan, Desa Lalanglinggah, Kecamatan Selemadeg Barat Antasari Bali 82162
Jl. Raya Denpasar - Gilimanuk, Desa Lalanglinggah. Selemadeg Barat - Tabanan Antasari Bali 82113
Jln. Denpasar-Kintamani KM 38 No 198, Br. Penginyahan Ds. Puhu Payangan Bali 80572


text:
Mari Belajar !!!
Senin, 07 Oktober 2013
Rabu, 11 September 2013
Pidarta bahasa bali
A. Pengertian pidarta.
Pidarta inggih punika daging pikayunan sane kawedar ring ajeng anak sareng akeh sane matetujon mangda indik napi sane kawedar punika benjangan prasida kelaksanayang.
- Pidarta dadakan (impromtu) inggih punika pidarta sane kawedar sangkaning dadakan utawi nenten madasar antuk pangrencana lan nenten nganggen teks.
- Ngwacen pidarta (manuskrip) inggih punika pidarta sane kawedar sangkaning sampun kasiagayang teksnyane.
- Pidarta sane kabaktayang ngangge ringkesan (skema/ekstempore).
- Pidarta sane kaapalang (memoriter), inggih punika pidarta sane sampun kaparidabdabang, tur ring sajeroning pacang mapidarta sang sane mapidarta nenten nganggen teks.
- Tata cara sajeroning makarya pidarata:
- Rasa angayubagia (kata pengantar)
- Matur suksma
- Sesuai tema
- Nunas pengampura
- Nyutetang (menyimpulkan) daging pidarta
Agem utawi tetikes mapidarta:
1.Wicara inggih punika kawagedan ngolah topik utawi tema
2.Wirama inggih punika vocal / intonasi suara sane prasida nudut kayun sang sane mirengan
3.Wirasa inggih punika kawagedan maktayang pidrta antuk rasa mangda neneten sakadi anak ngapalan.
4.Wiraga inggih punika semita utawi laras sang sane maktayang
5.Wesata inggih punika nyobiahang pidarta antuk pikayunan sane manut ring wiraga.
Luir bebaosan pidarta:
1.Dharma wacana inggih punika bebaosan pidarta sane kawedar majeng anak sareng akeh sane madaging indik sastra agama
2.Sambrama wacana inggih punika bebaosan pidarta sane kawedar pinaka panyaggra tamiu sajeroning upacara adat utawi agama.
3.Dharma tula inggih punika mabligbagan (diskusi)
4.Widhya tula inggih punika mabligbagan saindim daging kaweruhan (ilmu pengetahuan)
5Dharma suaka inggih punika bebaosan pidarta sane daging ipun wenten sane jagi kasuakayang.
6.Atur piuning inggih punika mabebaosan mabas abali alus sane nguningayang kawentenan karya sane jagi kalaksanayang.


text:
Galahe mangkin Rare Angon Nak Bali Belog jagi nyatuayang parindikan I Cita Maprekara. Di sisin alase kauh ada anak mondok pedidianne, ane maadan I Cita. Sedina-dina geginane mula ngalih saang ke alase. Risedek dina anu I Cita luas ke alase mebudi lakar ngalih saang lakar anggone mepunpun di pondok.
" Ih Manusa tulungin ja kai. Yening iba nyak nulungin kai, kai sing ja ngamah ia I Manusa kayange riwekas ".
Keto pamunyine ia I Macan. Lantas I Cita nulungin mesuang ia I Macan.
Setondene keto lan jani takonang unduke nenenan teken krama alase dini ". Keto penagihne ia I Cita. Semeton Rare Angon Nak Bali Belog sane wangiyang titiang, ngiring lanturang satua puniki.
Ditu I Macan merasa demen atine. Di subane keto ketemu lantas buin ajak I Sampi. Tur Sampi mamunyi kene, " Yen kai, mula menehang anake buka cai Macan. Apa mawinan keto wireh ia I Manusa sing je nawang welas asih. Buka kai jani, di subane tusing dadi baan metekap di carike jeg suba kutanga kai dini. Ngantos pekenan, kai adepa tur tampahe. Yen keto dija ada tresnane I Manusa tekenang cang ".
"Yen buka keto, cang menehang anake buka Beli Macan/ Sawireh I Manusa tusing ngelah pengelokika. Sabilang tepukine cang metinggah di kayune, jeg tulupine cang, panahe nyaman-nyaman cange. Pianak cange jeg abana mulih baanga pianakne anggona plaliyanan kanti ngemasang mati ulian tusing ngamah-ngamah ".
"Apang seken cang tatas nawang unduk, jalan kema jani sid tongose ane malu. Ditu edengang teken icang unduk ane sujati".
Mejalan lantas I Kancil, I Cita, teken I Macan ke tongos jebage ituni. I Kancil ngelanturang kene, " Nah yen buka pesaduan cai ajak dadua, jani lautang uli jumu edengang tongos caine tuni. Cai Macan mecelep malu kejebag krangkenge totonan tur kancing malu. Nah jani I Cita dugase ento dija nongos. Nah tegarang mejujuk sid tongose malu". Nah di subane keto, kena suba baan paundukane teken I Kancil. Tur memunyi kene." Nah cai Cita kema suba kalahin mulih, depang ia I Macan di tengah jebage totonan. I Macan mula buron sing bisa ngalap tresnan anak len". Ditu I Cita ngenggalang ngalain ia I Macan.
"Ih cai Macan, nongos cai malu ditu di krangkenge totonan. Icang lakar magedi malu, sawireh cai tusing bisa ngalap tresnan anak len. Anak ane mebudi tekening cai, jeg balik amah cai. Dija jang cai tata kraman caine. Nah, dumadakja ada anak len ane lakar nulungin cai pesu uli krangkeng nenenan".


text:
luwirnia; bhu ngaran bhumi nga; pertiwi jati, ja nga; maka jatining tirta gati utama,
ngga nga ika nagasari, maka sarining sekar, anyuksemayang tirta, jati utama maka perihaning wong kabeh muwang maka tirtaning wong ala muwang wong ayu.
Tirta nga; mawak amertha, amertha nga; maka ungguhan, ungguhan nga; mawak sang guru, sluiring wong angungsi sang guru, maka wenange tan doh, mangungsi maring sang-guru sa-ungguan, sa-ungguan Ida Sang Bhujangga, mapan I Sang Bhujangga mawak sang-guru maka wenang anyuksemaning pati; luirnia; suksemaning pati nga; ingaraning karang sema, karaning sang bhujangga antuk bhumi, saluiring desa, maka wenang antuk ida karang batur sengguan. Batur nga; karang luput tunggal, kerajaning tegal, sehalasing sema, mekadi cungkub, mwang kahyangan dalem maka dreba antuk Idaq Sang Bhujangga, mapan Ida mawak Betara Guru, mahawinan mawisesa, saha desa maka sehalas setra muwang wates ulun jurang.
Ayuwa kite kelalen ring pengastulanire, apan ika nga; Tri Wisesa, maka pengaban kite kabeh, yan kite kelalen-lipia kite; kite juga kalipianan dening Sanghyang Tri Wisesa, matemahan kite bingung setata, apan kite wit manusa kabeh nga; Tri Wisesa, matangian weruhe kite mekabehan.
Muwah yan ana letuh-letuhing jagat, wenang ya tinebas a, kalebur, linukat de Sang Bhujangga. Yan tan Sang Bhujangga amahayu-anglukat letuh letuhing jagat, paumahan pategalan saprakara, tan sida karya; samangkana kawenangania Sang Bhujangga, asapunika bisama Ida Mpu Kuturan ring isaka 929 (1007Masehi) majeng ring Sang Bhujangga Bali.
Sang bhujangga tinuduh amerastita ikang rat muwang sarwa tumuwuh, sang brahmana tinuduh amerastita akasa muwang watek dewata, kahyangan mekadi ratu maka tigang ndiri samian angekebin sikep. Sang siwa asikep Gni Angelayang, setata kramanire asuci ahening, wenang angentas watek dewata muwang akasa. Sang bodo asikep Gni Sinarasara, angentas watek pitara. Sang bhujangga asikep Gni Sara, angentas sarwa letuh ikang buwana, karang tenget, setra, sawah, wates, manak buncing, kramania mesenjata antuk panca bajra, asapunika katedunang pah-pahania ring lontar eka pretama.
Bhujangga ika matangian sang-guru bhujangga nga; sa nga lewih, nggu nga; ke-anggehang, ru nga; ongkara mertha, bhu nga pertiwi, meraga bhumi dening wenang merastita jagat muwah puseh, cungkub dalem, kahyangan muwah desa mekadi ngentas pitra, merayascita wong manak buncing; sang guru bhujangga wenang amereteka ika kabeh, nga;
Sampu janten tinglas pisan pah-pahan inggian wewenang manut titah sastra aji majeng ring terehan lelintian warih sang bhujangga waisnawa.
Iti tri undagnia, jatinia; maka panuha Ida sang Brahmana Siwa, pemade Sang Bodo, kapitut Sang Guru Bhujangga, nga; ika te mawak tri lingga, luirnia pitegesnia; tri lingga nga; lingga nga wenang malinggih, siwa nga; sesuhunan, sesana nga; pasuduk swari.
Mangkana nga jatinia; tri lingga siwa sesana nga; pada angagem linggih, yan sang siwa tan wenang angerebut cenggelan ring sor, yan bodo budhinia ring ulu nora luhur, ring sor nora sor, hana ring madya nggonia; sang guru bhujangga ring sor nggonia wenang, anging pengulahnia presama ring luhur, apan sang guru bhujangga meraga pertiwi jati.
Mangkana pretingkahire anak Sanghyang Meleng maka trini nga; tri lingga sesana, nga; ika ta ya titi gama manusa, pada yan tan ngerok awaknia, ulikan den atepet, sire sang Brahmana, Sire Boda Bhujangga, muwang sang Mawong rat, hayuwa hima-hima rug ikang buwana, yatna-yatna.
Nika te mahawinan sang Bhujangga Waisnawa mecarma antuk dasa-aksara, megenitri antuk japa mantra, meselimped antuk pageh ring agem-ageman sesana ayu, meapun antuk gandaning hrum nga karma sulaksana, meketu antuk catur wedha; mangde yukti sidha maneduhin panes ikang rat, sidha merestita sarwa kecuntakan, lan nyomya sarwa bhuta bhuti, kala-kali, mewalik gunania metu ulah sarwa asih, pada arsa pada somya.